Aduniadau Blaenorol - University of Wales Trinity Saint David\nPCYDDS Hafan/Alumni/Cyn-fyfyrwyr Coleg y Drindod/Aduniadau Blaenorol\nUrdd Y Graddedigion\n2014 Aduniad y Cyn-fyfyrwyr\nCroesawyd cyn-fyfyrwyr Coleg y Drindod yn ôl i Gampws Caerfyrddin yn ystod penwythnos cyntaf mis Medi eleni.\nRoedd hi’n wych gweld cyn-fyfyrwyr y 50au, 60au, 70au a’r 80au oll yn mwynhau cwmni’i gilydd ym mwyty Myrddin, Canolfan Halliwell.\nMwynhaodd y gwesteion dderbyniad â diodydd gyda chinio nos rhagorol o gynnyrch lleol i ddilyn. Croesawodd Gwilym Dyfri Jones, Profost Campws Caerfyrddin, bawb yn ôl i’r campws gan nodi’r newidiadau sylweddol sydd wedi digwydd yn ystod y 10 mlynedd ddiwethaf a rhoddodd fraslun o rai o'r cynlluniau cyffrous i'r dyfodol ar draws campysau'r Brifysgol yng Nghaerfyrddin, Llambed, Abertawe, Caerdydd a Llundain.\nRoedd y siaradwr gwadd, y Cyngh. Peter Hughes Griffiths ei hun wedi astudio ar gampws Caerfyrddin rhwng 1958 - 1960 ac mae hefyd yn gyn aelod o staff ac yn Gymrawd Anrhydeddus. Bu’n diddanu’r gynulleidfa â straeon am fywyd prifysgol drwy’r degawdau, gan godi nifer o bwyntiau diddorol o gylchgrawn blynyddol Y Derwydd. Roedd y cyfeiriadau at y rheolau caeth yr oedd myfyrwyr y 50au a’r 60au yn glynu atynt yn ein hatgoffa'n fyw iawn am y newidiadau sydd wedi digwydd yma dros y blynyddoedd.\nRoedd hi’n wych gweld nifer o'r myfyrwragedd cyntaf i astudio ar y campws yn bresennol yn yr aduniad unwaith eto, ynghyd â pharau a gwrddodd â’i gilydd am y tro cyntaf yn ystod eu cyfnod yn y coleg. Yn amlwg ni waeth pa gyfnod yr oeddynt wedi astudio yn y coleg, roedd ganddynt atgofion melys am eu hamser yn y Drindod. Pleser hefyd oedd croesawu llawer o fyfyrwyr 1983 a ddaeth i’r aduniad am y tro cyntaf ac sydd eisoes yn cynllunio dod y flwyddyn nesaf gyda hyd yn oed mwy o'u cyfoedion.\nAr ddiwedd nos Sadwrn roedd llawer o'r gwesteion wedi parhau â'u dathliadau yn y llety myfyrwyr. Roedd nifer bach o’n gwesteion hynaf wedi rhoi cystadleuaeth dda i’r cyn-fyfyrwyr iau, gan bartïo hyd yr oriau mân i gwblhau beth oedd wedi bod yn daith bleserus iawn i bawb, yn cerdded hen lwybrau yn llawn atgofion.\nDdydd Sul ymunodd y gwesteion â Chaplan y Brifysgol, y Parch. Ainsley Griffiths am wasanaeth yn y capel, gyda chinio dydd Sul yn dilyn ym mwyty Myrddin.\nCynhelir yr aduniad blynyddol unwaith eto'r flwyddyn nesaf yn gynnar ym mis Medi. Beth am ddechrau meddwl am drefnu grŵp o'ch cyd-fyfyrwyr nawr i ddod i'r aduniad gyda'ch gilydd yn 2015?\nLlun: Myfyrwy'r o'r 80'au\n2008 Aduniad y Cyn-fyfyrwyr\nYn ystod dathliadau aduniad cyn-fyfyrwyr Coleg y Drindod, coffawyd un o fawrion y Drindod a Chymru pan gysegrwyd ffenestr liw yn Rhag-gapel Coleg y Drindod er cof am Norah Isaac. Dyluniwyd a gwnaethpwyd y ffenestr gan yr artist o Gaerfyrddin, Gareth Morgan, ac mae’n darlunio hanes Cristnogaeth yng Nghymru drwy ganolbwyntio ar rai o ffigurau amlycaf y ffydd a fu o bwysigrwydd i’w hanes. Meddai’r Prifathro, Dr Medwin Hughes “Bu’r Coleg yn awyddus i nodi cyfraniad hynod Norah Isaac nid yn unig i Goleg y Drindod ond hefyd i Gymru. “Mae’r ffenestr yn deyrnged addas i Norah gan ei bod yn portreadu’r rheiny a fu’n bwysig iddi hi. Eu cyfraniad hwy i’r ffydd yng Nghymru a ddiffiniodd ei bywyd”.\nLlun: Yr Hybarch Alun Evans, Dr Medwin Hughes, Y Parchedig Ainsley Griffiths, Gareth Morgan, Mrs Selina Jones, Peter Hughes Griffiths, a’r Parchedig Lyn Rees.\nComisiynwyd yr artist Gareth Morgan i ddylunio’r ffenestr, y gŵr a gafodd y gwaith o ddylunio ffenestr arall sydd i’w chanfod yng Nghapel y Coleg i goffau hanes Llyfr Du Caerfyrddin - ffenestr a gomisiynwyd gan Norah ei hun rai blynyddoedd yn ôl.\nDywedodd Gareth Morgan “. . . Dewisais ddelio gyda’r thema drwy ddyfeisio collage o elfennau symbolaidd ynghyd â ffigurau arwyddocaol sy’n gysylltiedig â thwf Cristnogaeth yng Nghymru. Trefnais wrthgyferbyniadau rhwng arwynebau o baentio manwl a rhai ‘clir’, rhwng darnau lled dryloyw sydd wedi’u chwythellu â thywod a darnau gwydr hynafol sy’n pefrio yn eu tryloywder.\nDywedodd Gareth Morgan – “Fel elfen addurnol i uno’r paneli, rwyf wedi defnyddio patrymau wedi’u hysbrydoli gan y croglenni sydd yn nodweddu abatai ac eglwysi cynnar Cymru ac sydd wedi goroesi mewn sawl man. Fy mwriad hefyd oedd y gallai elfennau’r ffenestr awgrymu twf wrth iddynt ymestyn allan o ‘foncyff’ cul ar y gwaelod. Mae’r arwynebau tryloyw yn caniatáu inni gael cipolwg ar fyd natur y tu allan, a’i dynnu mewn i’r ffenestr. Mae’r arwynebau hyn hefyd yn caniatáu i bobl bresennol y Coleg, yn ogystal â rhai'r dyfodol, ‘breswylio’ yn y ffenestr a rhannu ei neges.”\nYn ystod y gwasanaeth dathlu cafwyd darlleniadau gan Mr Malcolm Jones a’r Prifathro Dr Medwin Hughes o flaen pregeth Caplan y Coleg, y Parchedig Ainsley Griffiths. Cafwyd anerchiadau gan Mr Peter Hughes Griffiths a Mr Gareth Morgan a datganiadau cerddorol gan Hannah Owen Griffiths. Cysegrwyd y ffenestr gan Archddiacon Caerfyrddin, Yr Hybarch Alun Evans.\nRoedd Norah Isaac yn enwog drwy Gymru fel awdur, cynhyrchydd dramâu a phrifathrawes gyntaf Ysgol Gymraeg Aberystwyth yn 1939. Yn ogystal â bod yn un o ffigurau amlycaf llenyddiaeth Cymru, bu’n ffigwr ganolog i’r Eisteddfod Genedlaethol a fu’n greiddiol i’w bywyd ers yn adroddwraig ieuanc i fod yn Gadeirydd Pwyllgor Gwaith Eisteddfod Caerfyrddin yn 1974. Yn 1988 daeth yn ferch gyntaf i’w dyrchafu yn Gymrawd o’r Eisteddfod Genedlaethol. Hi sefydlodd yr Adran Ddrama Gymraeg gyntaf yng Nghymru yma yn y Drindod, gan osod seiliau i draddodiad yn y celfyddydau perfformio sy’n parhau hyd heddiw. Ymysg ei chyn-fyfyrwyr mae Cefin Roberts, Cyfarwyddwr Artistig ‘Theatr Genedlaethol Cymru’, a Peter Hughes Griffiths, cyn-aelod o staff sydd hefyd yn Gymrawd Anrhydeddus o’r Coleg.\nYn ystod y cinio nos, bu'r gŵr gwadd y Parchedig Eldon Phillips yn sôn am hanes rygbi'r Drindod wrth ganolbwyntio ar ein mawrion, yn eu mysg y diweddar Dewi Bebb a ddaeth i'r Coleg fel myfyriwr hanner can mlynedd yn ôl, a Barry John - o bosib un o'r chwaraewyr gorau a welodd y gêm erioed. Enillodd ill dau eu capiau cyntaf i Gymru tra yn y Drindod. Llwyddodd dau o fawrion y Drindod, C. Lynn 'Cowboi' Davies a Horace Phillips i fod yn bresennol yn ystod y cinio nos. Yn bresennol hefyd oedd gweddw Dewi Bebb, Morwen a'i dau fab, Gareth a Siôn. Mae Eldon, sy'n gyn-fyfyriwr ac yn gyn-aelod o staff, yn gaplan i dîm rygbi’r Scarlets yn ogystal â swyddog i'r wasg ar gyfer Esgobaeth Abertawe ac Aberhonddu ar hyn o bryd. Siaradodd Peter Hughes Griffiths ar ran y Prifathro gan nad oedd ef wedi medru bod yn bresennol. Soniodd am un o'i gyd-fyfyrwyr, sef Dewi Bebb a sut fu'n un o ffefrynnau Norah Isaac oherwydd ei dad Ambrose Bebb - un o fawrion llenyddiaeth ein Cenedl. Dywedodd hefyd er nad oedd hi'n hoff o rygbi, pan enillodd Dewi ei gap cyntaf dros Gymru, aeth Norah i wylio gyda balchder mawr.\nLlun: Dewi Bebb\nBu'n noson ysblennydd lle rhannwyd llawer o atgofion rhwng y rhai a oedd yn bresennol.\nDyddiad aduniad blwyddyn nesaf yw 11-13 Medi.\n2008 Adroddiad gan Gwen Harris\nAdroddiad gan Gwen Harris (Morgan gynt)\nRhai blynyddoedd yn ôl dechreuodd tair o’r merched cyntaf a ddaeth i’r Drindod yn 1957 – Mercia Thomas (Davies gynt), Gillian Jenkins (Gravell gynt) a Gwen Harris (Morgan gynt) – gyfarfod â’i gilydd unwaith y flwyddyn yng Nghaerfyrddin. Erbyn hyn, mae’r grŵp bach hyn wedi cynyddu ac yn cyfarfod ddwywaith y flwyddyn.\nLluniau: Gwen Harris (Morgan gynt), Jean Parry-Williams (Morgan gynt), Awen Harries (Jones gynt), Morfydd Morgans (Evans gynt)\nAr Ebrill 11eg daeth deuddeg ohonyn nhw at ei gilydd - rhai o Sir Gâr, rhai o Geredigion ac un o Abertawe, yng Ngwesty’r Llwyn Iorwg. Coffi yn gyntaf, ac amser i ddal lan ar unrhyw newyddion yn enwedig am gyd-fyfyrwyr sydd mewn cysylltiad â nhw neu’n byw yn yr un ardal.\nAr ôl hynny, hel atgofion dros bryd o fwyd gyda lluniau myfyrwyr y Coleg 1957 - 1959, yn dod yn handi i roi wyneb ar unrhyw enw bydd efallai ddim mor gyfarwydd, neu ddim yn dod i’r cof.\nAr ôl llwyddiant mawr aduniad cyn-fyfyrwyr y Drindod y flwyddyn ddiwethaf, penderfynodd y grŵp gyfarfod â’i gilydd yn yr aduniad nesaf yn y Coleg ym mis Medi yn hytrach na chyfarfod ym mis Hydref fel arfer.\nDiolchwyd i Mercia Thomas am drefnu’r ystafell yn y Llwyn Iorwg ar gyfer yr achlysur unwaith eto. Gadawodd y grŵp gan deimlo hanner can mlynedd yn iau ar ôl ychydig o oriau yn chwerthin a chofio'r amser hapus yn y Drindod yn y 1950au a chan edrych ymlaen yn fawr at gyfarfod â rhagor o ffrindiau yn yr aduniad blynyddol ym mis Medi.\nLluniau: Sheila, Gloria, Jean, Catherine, Gwen, Jean, Mercia, Georgina, Morfydd, Jean, Awen, Gill\nLluniau: Georgina Thomas (Davies gynt), Gill Jenkins (Gravell gynt), Mercia Thomas (Davies gynt), Gloria Davies (Gunning gynt)\nLluniau: Jean Jones (Jenkins gynt), Jean Thomas (Lloyd gynt), Sheila Evans (Thomas gynt), Catherine Ramage (Williams gynt), Georgina Thomas (Davies gynt).\n2008 Myfyrwyr 1957\nMyfyrwyr 1957 yn cwrdd unwaith eto\n21 Ebrill 2008\nAdroddiad gan Constance Eileen Edwards (King gynt)\nMae bwyty’r Clwb Golff yn Nhrefynwy yn dechrau dod yn fan cyfarfod rheolaidd ar gyfer cinio blynyddol myfyrwyr y Drindod 1957-59. Fel arfer, bu’n achlysur llawn bwrlwm, gyda digonedd o chwerthin a hanesion am ddigwyddiadau’r flwyddyn. Mae croeso i unrhyw un o’r cyfnod ymuno yn y dathliadau a gallwch gysylltu â Marjorie Parsons, Yates gynt, drwy swyddfa’r cyn-fyfyrwyr i gael dyddiad cinio blwyddyn nesaf. Methodd nifer o bobl â mynychu’r digwyddiad a derbyniwyd ymddiheuriadau oddi wrth Irene Lau, Pat, Daphne a Mary Rose. Anfonodd pawb eu dymuniadau gorau at Irene, sydd wedi bod yn ddifrifol wael ond sydd yn ymladd brwydr anodd gyda dewrder eithriadol, gan barhau i fynd i bobman a gwneud popeth.\nRoedd y mwyafrif wedi mynychu penwythnos Cymdeithas y Cyn-fyfyrwyr yn y Drindod fis Medi diwethaf, a fu’n llwyddiant diolch i ymdrechion Gwen i ddod o hyd i gyn-fyfyrwyr a’u perswadio i fynychu. Fel yr addawyd, dyma rai sylwadau a fydd gobeithio yn annog hyd yn oed mwy o gyn-fyfyrwyr o bob oed i fynychu’r digwyddiad nesaf. Roedd yn well gan bobl roi eu sylwadau yn ddienw er mwyn bod yn fwy naturiol.\n“Roedd yr awyrgylch yn wych a’r bwyd yn ardderchog.”\n“Roedd yn hyfryd cwrdd â phobl nad oeddem wedi’u gweld ers ein cyfnod fel myfyrwyr, yn enwedig y rhai a ddaeth o bell, a ddywedodd eu bod yn difaru nad oeddent wedi ymwneud â’r gymdeithas ynghynt”.\n“Fe wnes i fwynhau’r arddangosfeydd mawr o ffotograffau – gallwn i fod wedi treulio oriau yn edrych arnyn nhw.”\n“Roedd y syniad o roi hanner cant o ganhwyllau ar allor y capel yn fendigedig ac roedd uno yn y Cymun ddydd Sul yn hwb ysbrydol.”\n“Roedd yn anhygoel pa mor hawdd ydoedd i adnabod pobl ar ôl cymaint o amser, a chyn lleied oedd eu cymeriadau wedi newid.”\n“Mae adeiladu a datblygu helaeth ar waith yn y Coleg, er yr hoffwn fod wedi gweld rhai o’r hen ystafelloedd darlithio.”\nWrth ystyried y blynyddoedd i ddod, y teimlad oedd y dylid caniatáu cymaint o amser ag sy’n bosib ar gyfer cymdeithasu anffurfiol. Mae’r mwyafrif yn hapus i siarad a chael hanes hen ffrindiau. Mewn digwyddiadau o’r fath, mae’n ymddangos fel petai pawb yn mynd yn ôl mewn amser felly mae’n brofiad sy’n adfer ieuenctid.\nTeimlai nifer na ddylai myfyrwyr unigol gael eu dathlu’n benodol, yn enwedig mewn digwyddiad anffurfiol. Gan fod pobl yn gweithio mewn meysydd yn ddiarwybod i eraill, mae’n amhosib gwybod beth mae pawb wedi’i gyflawni, tra bod tuedd i’r sawl sydd â phersona cyhoeddus gael cryn sylw. Teimlem mai’r Coleg fel corff corfforaethol ddylai gydnabod a gwobrwyo holl llwyddiannau’r cyn-fyfyrwyr yn eu gwahanol feysydd. Mi wnes i osgoi crybwyll unigolion yn fy araith wedi cinio’r cyn-fyfyrwyr yn fwriadol fel na fyddai neb yn teimlo iddynt gael eu hesgeuluso.\nMwynhaodd pawb y cinio nos Sadwrn yn enwedig ac wrth i fyfyrwyr diweddarach gyrraedd am y penwythnos llawn, teimlwyd mai priodol fyddai parhau yn y blynyddoedd sydd i ddod i drefnu’r byrddau ar gyfer digwyddiadau nos Sadwrn yn ôl blynyddoedd.\nTeimlwyd bod Owain ac Eleri wedi gwneud yn dda i gael y gymdeithas ar ei thraed a bu llawer o sylwadau gwerthfawr am eu hymdrechion ar gyfer gwneud y penwythnos yn llwyddiant. Canmolodd llawer y prif gogydd hefyd.\nRoedd nifer o’n blwyddyn ni eisoes yn cwrdd yn gyson a gobeithiwn y bydd grwpiau eraill yn dechrau dod ynghlwm â’r gymdeithas. Mae’n rhaid bod “celloedd” eraill ar hyd a lled y wlad a dylai eu cyfranogiad nhw beri i benwythnos y cyn-fyfyrwyr dyfu o flwyddyn i flwyddyn.\n2007 Aduniad y Cyn-fyfyrwyr\nAduniad y Cyn-fyfyrwyr 2007\nAr y 15 a'r 16 Medi, cynhaliwyd aduniad yng Ngholeg y Drindod i ddathlu hanner can mlynedd ers i ferched gael eu derbyn i’r Drindod yn 1957.\nAr ddydd Sadwrn, mwynhawyd diwrnod bendigedig gan bawb, a bendithiwyd y cyfan gan dywydd braf. Dechreuodd gweithgareddau’r penwythnos gyda chinio bwffe yng nghwmni Maer Tref Caerfyrddin, lle croesawyd merched arloesol 1957 yn ôl i Gaerfyrddin gyda darn o ryddiaith oedd yn cymharu’r oesau.\nAm 2.00 y prynhawn cynhaliwyd gwasanaeth i gofio 1957 yng Nghapel y Coleg dan arweiniad Caplan y Coleg, y Parch. Ainsley Griffiths. Adroddwyd datganiadau gan Mrs Sue Davies, Pennaeth Ysgol Astudiaethau Addysg a Chynhwysiant Cymdeithasol a chyn-fyfyrwraig ei hun a’r Prifathro Dr Medwin Hughes. Cafwyd datganiad cerddorol hyfryd gan Miss Carys Davies, myfyrwraig o’r ail flwyddyn dan gyfarwyddyd ei thiwtor a’i chyfeilydd, Mr Euros Rhys Evans. Dilynwyd y gwasanaeth gan gynulliad arbennig i dderbyn Dr Mererid Hopwood a Mr Peter Hughes Griffiths fel cymrodyr anrhydeddus o’r Coleg i ddiolch iddynt am eu cyfraniad i fywyd y Coleg a’r gymdeithas ehangach. Ms Menna Elfyn gyflwynodd Dr Mererid Hopwood gyda’i anrhydedd a’r Parch. Tom Evans gyflwynodd Mr Peter Hughes Griffiths gyda’i anrhydedd ef. Rhoddwyd cyfarchion gan Is-Gadeirydd Cyngor y Coleg, Dr John Walters.\nYn hwyrach yn y prynhawn, bu’r haneswyr Dr Russell Grigg a Mr Conway Davies yn cynnal ‘Myfyrdodau o’r Drindod’ lle gwahoddwyd cyn-fyfyrwyr i recordio’u hatgofion o’r Drindod ar ffilm. Roedd llawer yn cofio’u hamser yn y Coleg fel petai’n ddoe gan dalu teyrnged i’r rhai sydd bellach wedi mynd neu a fethodd bod yn rhan o’r dathliadau. Mi fydd DVD o’r digwyddiad ar gael am £17.50, ac os hoffech gopi cysyllter ag Owain Davies, Swyddog Gweinyddol Marchnata a Chymdeithas y Cyn-fyfyrwyr ar 01267 676767 neu drwy e-bostio - alumni@ydrindoddewisant.ac.uk.\nAr ôl hel atgofion melys, arweiniodd y Prifathro’r gwesteion o gwmpas y Coleg lle ymhyfrydodd cyn-fyfyrwyr ar wedd newidiad y Coleg dros y blynyddoedd a sut y mae’n cynnig cyfleusterau dysgu a chymdeithasol niferus i’r myfyrwyr presennol. Cafodd y gwesteion gyfle hefyd i weld ‘Y Llwyfan’ - y Ganolfan Fentergarwch Ddiwylliannol newydd, gan synnu ar yr adeilad prydferth a’r golygfeydd hyfryd y mae’n cynnig.\nCroesawyd Llywydd y Coleg, y Gwir Barch. Carl Cooper i ddweud rhai geiriau ar ddechrau’r cinio nos a gynhaliwyd yn Ystafell Cothi Canolfan Halliwell, cyn i Constance Eileen Edwards (King gynt), llywydd cyntaf y merched ar Gyngor y Myfyrwyr, i ddweud ambell air ar ran y merched cyntaf y Drindod. Yn ei haraith nododd unigrywiaeth ei chenhedlaeth yn hanes y Coleg. Dywedodd “Yr oeddem ni bron y diwethaf i gael unrhyw atgof o’r Ail Ryfel Byd a gyda’r cyntaf i gael ein magu dan y Wladwriaeth Les. ‘Roeddem ni hefyd gyda’r olaf i gael plentyndod yn rhydd o deledu ac o’r herwydd yn weddol hyddysg a’n groyw. Roeddem ni’n cofio dogni ond hefyd ymysg y “teenagers” cyntaf, gyda’n dillad nodedig ein hunain - y jîns, cotiau dyffl, sanau goleuog, gwastau ‘waspie’ a haenau o beisiau wedi ei startsio. Yr oeddem hefyd yn mwynhau’r math o gerddoriaeth yr oedd ein rhieni’n ei gasáu ac yn meddu ar gylchgronau a llyfrau ein hunain gan greu grŵp nodedig o fewn cymdeithas.”\nBu hefyd yn sôn am y camsyniadau a oedd yn gysylltiedig gyda’r merched cyntaf – “Mae chwedlau wedi dechrau mai yn ystod y 1960au y dechreuodd diwylliant ieuenctid a bod menywod cyn y 1970au ddim â diddordeb mewn gyrfaoedd. Yr oedd yr holl ferched a oedd yn fyfyrwyr yn disgwyl gweithio. Y disgwyliad oedd ein bod ni’n dechrau ar yrfa oes.”\nDilynwyd geiriau Mrs Edwards gan y siaradwr gwadd Mr Peter Hughes Griffiths, cyn-fyfyriwr o’r Drindod a dderbyniodd gymrodoriaeth anrhydeddus o’r Coleg yn ystod y prynhawn. Yn ei araith cyfeiriodd at unigolion a chyplau oedd yn bresennol gan atgofio’r amseroedd a fu yn y Drindod.\nFore Sul, cynhaliwyd gwasanaeth yng Nghapel y Coleg dan arweiniad medrus y Parch. Ainsley Griffiths a dilynwyd y gwasanaeth gan ginio Sul dau gwrs. Mynychodd plant y diweddar Canon Brifathro Halliwell - Tom Halliwell a’i wraig Annie, a’i chwaer Nona Rees yn ystod dydd Sul, oedd yn gydnabyddiaeth addas i waith a chof eu tad.\nFlwyddyn nesaf, bydd y Coleg yn dathlu 50 mlynedd o fyfyrwyr 1958, pan fu'r chwaraewr rygbi enwog – y diweddar Dewi Bebb yn fyfyriwr yn y Drindod. Mae hefyd cais i geisio denu cymaint o fyfyrwyr ag sy’n bosib o’r 1960au, felly os ydych yn gyn-fyfyriwr o’r Drindod, neu’n gwybod am unrhyw un sy’n gyn-fyfyrwyr, pasiwch y wybodaeth ynghylch yr aduniad.alumni@ydrindoddewisant.ac.uk\n2007 Myfyrwyr 1957\nRhai o fyfyrwyr 1957 mewn aduniad diweddar yng Nghlwb Golff Mynwy. Daeth rhai o bell ir aduniad. Dywedodd Constance King, a ddanfonodd y llun, “Cafwyd anhawster mawr cael pawb yn y llun!”\nOs ydych chi wedi cael unrhyw aduniadau neu gyfarfodydd yn ddiweddar neu gyda unrhyw luniau o gyn-fyfyrwyr neu ddigwyddiadau yr hoffech eu rhannu gydag eraill ar y wefan, yna cysylltwch gyda mi.\n2006 Aduniad y Cyn-fyfyrwyr\nAduniad Cymdeithas y Cyn-fyfyrwyr 2006\nCroesawyd cyn-fyfyrwyr yn ôl i Goleg y Drindod ym mis Medi eleni ar gyfer yr aduniad cyntaf ers tro byd. Bu’n gyfle i bawb ddod yn ôl i ymweld â’r Coleg a chael cwrdd â hen ffrindiau a chyd-fyfyrwyr a chlywed profiadau ac atgofion eraill. Bu myfyrwyr o’r 1950au, 60au a’r 70au yn bresennol yn y dathliadau, a hyd yn oed un dyn a fu yma yn y 1930au, sef Mr George Head, a ddaeth yr holl ffordd o Pontefract i’r digwyddiad.\nYn ffodus i bawb bu’n benwythnos hyfryd gyda gerddi’r Coleg yn eu hysblander yn heulwen olaf yr haf, yn ogystal â’r Gerddi Botaneg y bu rhai’n ymweld â nhw ddydd Sadwrn.\nRoedd y gŵr gwadd nos Sadwrn, Mr Peter Hughes Griffiths, ei hun yn gyn-fyfyriwr ac yn gyn-ddarlithydd yn Ysgol y Gymraeg, a thrafododd gyhoeddiadau lu'r cymdeithasau niferus sydd wedi bodoli yng Ngholeg y Drindod dros y blynyddoedd. Yn ogystal ag annerch cyn-fyfyrwyr, roedd darlithwyr a chyn-ddarlithwyr yn gwrando hefyd - yn eu plith Dr Geraint Davies o’r Gyfadran Addysg a Hyfforddiant a’r Parchedig J Eldon Phillips – cyn-ddarlithydd Addysg Grefyddol.\nAr gyfer y penwythnos trefnwyd arddangosfa fechan o luniau o’r blynyddoedd rhwng y 1950au a’r presennol. Bydd y lluniau yma ar gael ar wefan y Drindod, ac fe’ch croesewir i anfon unrhyw luniau eraill o’ch amser yn y Coleg at Swyddog Gweinyddol Cymdeithas y Cyn-fyfyrwyr.\nDisgwylir y bydd mwy o griw yn mynychu'r flwyddyn nesaf i’r aduniad hanesyddol fydd yn dathlu hanner can mlynedd ers i’r coleg agor ei ddrysau i addysgu merched. Bu cyn-fyfyrwraig a fu’n bresennol yn yr aduniad, Gwen Harris, yn un o’r criw cyntaf i astudio yn y Coleg a bu ei hanesion yn ddifyrrwch llwyr gan roi blas o’r dathliadau sydd i’n hwynebu flwyddyn nesaf. Yn wir, dywedodd fod ei blynyddoedd hi yn y Drindod a rhai ei gŵr yn fythgofiadwy gyda theimlad gwirioneddol o fod fel un teulu mawr, a pha mor falch ydoedd nad oedd y teimlad hwnnw wedi newid dros y blynyddoedd.\nCyd-ddigwyddiad wnaeth weddu’n berffaith i’r nos Sadwrn oedd bod prif-leisydd y band ‘P’Tcheaow!’ a ddiddanodd y dorf, hefyd yn gyn-fyfyriwr o’r Drindod. Prawf bod geiriau Gwen yn taro tant.


Y gwahaniaeth rhwng diwygiadau o "Doc Bach" - Cof y Cwmwd\nY gwahaniaeth rhwng diwygiadau o "Doc Bach"\nDiwygiad 14:34, 14 Hydref 2021 (golygu)\n(Crëwyd tudalen newydd yn dechrau gyda 'Yn yr erthygl ar '''Tramffordd Chwarel Craig y Farchas''' soniwyd fel y datblygodd y Cwmni Ithfaen Cymreig harbwr newydd ar Draeth Gwydir Bach er mwyn sic...')\nY diwygiad cyfredol, am 08:36, 16 Hydref 2021 (golygu) (dadwneud)\n(Ni ddangosir y 2 olygiad yn y canol gan 2 ddefnyddiwr arall)\nYn yr erthygl ar '''Tramffordd Chwarel Craig y Farchas''' soniwyd fel y datblygodd y Cwmni Ithfaen Cymreig harbwr newydd ar Draeth Gwydir Bach er mwyn sicrhau angorfa fwy cysgodol i lwytho cerrig na thraeth agored Y Gorllwyn ar ochr orllewinol Clogwyn y Morfa (neu Drwyn y Tâl).\nYn yr erthygl ar '''Tramffordd Chwarel Craig y Farchas''' soniwyd fel y datblygodd y [[Cwmni Ithfaen Cymreig]] harbwr newydd ar Draeth Gwydir Bach yn [[Trefor|Nhrefor]] er mwyn sicrhau angorfa fwy cysgodol i lwytho cerrig na thraeth agored [[Y Gorllwyn]] ar ochr orllewinol Clogwyn y Morfa (neu ]]Trwyn y Tâl|Drwyn y Tâl]]).\nTua 1854 adeiladodd y Cwmni grwyn (''groyne'' yn Saesneg) ym mhen gogledd-orllewinol y traeth, lle deuai'r dramffordd a nodir uchod i ben ei thaith. Roedd hwn yn wal neu gei o gerrig mawr a garw a'i fwriad oedd amddiffyn y mannau llwytho ar y traeth rhag stormydd y gorllewin. Er hynny roedd y safle'n parhau'n agored i wyntoedd o'r gogledd a'r dwyrain. Daeth y morglawdd hwn yn sylfaen i'r cei cerrig diweddarach llawer mwy a chadarnach sydd i'w weld o hyd, er iddo gael ei fyrhau yn dilyn yr ail-wampio mawr a fu ar y tirwedd ôl-ddiwydiannol ganol y 1980au.\nYn nghysgod y grwyn codwyd cei llwytho isel ac wrth ei ochr roedd y cerrig sets yn cael eu stacio'n domennydd uchel i ddisgwyl y llongau. Pan ddeuai'r llongau i mewn fe'u cysylltid wrth gadwynau enfawr i'w dal yn ddiogel tra oedd y llwytho'n digwydd. Tua chanol y 1980au daeth un o'r rhain i'r golwg ar y traeth. Roedd gan y Cwmni Ithfaen Cymreig ei longau ei hun - y ''Geneva'' a'r ''Jane & Ann'' - a'r rhain, yn ogystal â llongau eraill, a fyddai'n cludo'r sets i drefi mawr Lloegr ac i Iwerddon. Byddai llongau'n galw hefyd gyda chyflenwadau o ddeunyddiau fel glo, calch, coed a bwydydd. Gyferbyn â'r cei isel adeiladwyd cei bach arall, a elwir y Doc Bach yn lleol. Mae hwn yno o hyd yr un mor gadarn ag erioed, gyda charreg uchel gref ar ei flaen i glymu llongau wrthi. Mae rhai dolenni haearn i'r un diben yn dal ar ei ochrau hefyd. Codwyd wal fechan hefyd allan i'r môr o drwyn y Doc Bach - sef y "Wal Bach" - ac roedd ei gweddillion i'w gweld tan ychydig flynyddoedd yn ôl. Er bod y datblygiadau hyn yn rhagori cryn dipyn ar y dull cyntefig o lwytho cerrig ar draeth Y Gorllwyn, roedd y cyfleusterau'n parhau'n annigonol a llafurus. Wrth i [[Chwarel yr Eifl]] ddatblygu'n gyflym yn y 1860au daeth galw am well a chyflymach darpariaeth lwytho ac, ym 1869, symudwyd ymlaen i godi morglawdd a chei llawer helaethach yn [[Harbwr Trefor]].<ref>Geraint Jones a Dafydd Williams, ''Trefor'', (Canolfan Hanes Uwchgwyrfai 2006), t.19-23.</ref> Parhawyd i ddefnyddio hwn am ddegawdau ac yn ddiweddarach adeiladwyd cei pren cadarn ymhellach allan i'r môr. Defnyddiwyd hwn fel man llwytho hyd nes i'r Gwaith gau'n derfynol ym 1971. Bu'n boblogaidd wedyn fel cyrchfan i bysgotwyr am flynyddoedd ond, er iddo gael ei adnewyddu ar gost sylweddol, dirywiodd ei gyflwr, gyda'r pyst mawr a gurwyd i wely'r môr yn pydru, ac fe'i dymchwelwyd yn 2018.\n[[Categori:Harbyrau a glanfeydd]]\nY diwygiad cyfredol, am 08:36, 16 Hydref 2021


15 o ffoaduriaid wedi’u lladd mewn gwrthdrawiad – Golwg360\n15 o ffoaduriaid wedi’u lladd mewn gwrthdrawiad\n18 Gorffennaf 2019 am 14:55\nLlun: David Benbennick trwy Gomin Wicimedia\nMae 15 o ffoaduriaid wedi cael eu lladd mewn gwrthdrawiad ar y ffin rhwng Twrci ac Iran.\nCafodd mwy nag 20 o bobol eu hanafu ger tref Ozalp yn nhalaith Van yn nwyrain Twrci, ar ôl i’r fan roedden nhw’n teithio ynddi adael y ffordd.\nMae lle i gredu bod y ffoaduriaid yn teithio o Affganistan, Pacistan a Bangladesh.\nMae Twrci yn gyrchfan gyffredin i ffoaduriaid sy’n ceisio cyrraedd gwledydd yr Undeb Ewropeaidd ar dir neu fôr.\nFis diwethaf, fe wnaeth gyrrwr fan anwybyddu cyfarwyddyd i stopio cyn taro wal yng ngogledd-orllewin Twrci, gan ladd deg o ffoaduriaid.\nYn y cyfamser, mae 285 o ffoaduriaid o Affganistan a Bangladesh wedi cael eu hatal yn Van wrth i swyddogion diogelwch gynnal archwiliadau.\nYn eu plith roedd 48 o blant a 51 o fenywod.\nSyria: Twrci yn parhau i ymosod ar y Cwrdiaid\nArweinwyr Rwsia, Iran a Thwrci yn cwrdd i drafod Syria


Covid-19 - Cydweithio\nCovid-19 - Cydweithio\nMae mesurau ar waith i liniaru a rheoli risg Covid-19 a sylw dyledus i’r canllawiau a’r gofynion diweddaraf ac yn sgil adolygiad pellach o'n hasesiad risg Covid-19 sefydliadol. Bu cefnogaeth ein cydweithwyr o’r undebau llafur a phob un ohonoch yn amhrisiadwy mewn cyfnod anodd iawn.\nCliciwch ar un o'r dolenni cyflym i fynd yn syth at wybodaeth bellach:\nCyfathrebu a gwybodaeth bellach\nCadw Pellter Cymdeithasol a Niferoedd mewn Ystafelloedd\nGlanhau a Hylendid Dwylo\nAp Mewngofnodi Covid y Brifysgol\nAchosion Covid-19 positif\nCyswllt Agos ag achos Covid-19 Positif\nBrechlyn Covid-19 a’r Statws o ran y Brechlyn\nAsesiad Risg y Brifysgol ar gyfer Covid-19\nMonitro, Adolygu a chanllawiau pellach\nRhoi gwybod am eich pryderon\nA blwyddyn academaidd 2021/22 ar gychwyn, bydd y Brifysgol yn gweithredu ychydig yn wahanol i'r cyfnod cyn-Covid. Fodd bynnag, fel egwyddor arweiniol, mae'r Brifysgol yn annog pawb i gydweithredu, ystyried eraill, cydweithio ag eraill, a pharch tuag at ein gilydd, yn enwedig a ninnau’n dod i arfer â newidiadau a heriau parhaus Covid-19.\nMae torreth o wybodaeth a chyngor, a’r rheini'n cael eu diweddaru'n rheolaidd, ar Wefan y Brifysgol.\nCaiff mannau addysgu, ymchwilio, astudio a gweithio eu sefydlu ar y campws a byddant yn gweithredu mewn modd a fydd yn helpu cadw pawb yn ddiogel. Bydd y rheolaethau'n cynnwys trefniadau cadw pellter cymdeithasol, llai o niferoedd a chynhwysedd mewn ystafelloedd, rhai cynlluniau ystafelloedd wedi’u trefnu ymlaen llaw, mwy o awyru/puro a glanhau’r aer, a rheoli llif pobl.\nGrwpiau Cyswllt: Nodwedd allweddol o ddull rheoli risg y Brifysgol ar gyfer dechrau'r flwyddyn academaidd 2021/22 yw'r defnydd o Grwpiau Cyswllt Myfyrwyr sengl neu luosog, lle nad oes angen i'r rheini yn y Grŵp Cyswllt eistedd 2 fetr oddi wrth eu ffrindiau. Bydd gweithredu gyda Grwpiau Cyswllt bach yn lleihau'r risg o drosglwyddo ar raddfa fwy. Bydd hefyd yn lleihau nifer y myfyrwyr y bydd y system Profi, Olrhain a Diogelu’n cysylltu â nhw ac yn eu cynghori i hunanynysu (os nad ydynt wedi'u brechu) neu i gael Profion Covid PCR, os ystyrir y buont mewn cysylltiad clos â rhywun a brofodd yn bositif o ran Covid-19.\nSwyddfeydd: Defnydd sengl fydd i Swyddfeydd y Staff oni fydd asesiad penodol o'r gofod, yr awyru, a'r gallu i gadw pellter cymdeithasol oddi wrth gydweithwyr. Bydd y Rheolwyr Llinell yn trafod ffyrdd o ddefnyddio mannau swyddfeydd a rennir, er enghraifft rota defnyddio ystafell.\nDarlithfeydd: Un o’r egwyddorion craidd o ran sefydlu ystafelloedd fydd ceisio sicrhau y gall y Darlithwyr aros o leiaf 2 fetr oddi wrth y lleill. Mae'n anochel y bydd gweithredu'r trefniant i gadw pellter cymdeithasol ochr yn ochr â Grwpiau Cyswllt ymyfyrwyr (a’r asesiadau awyru) yn arwain at lai o le i bobl yn yr ystafelloedd.\nBydd ystafelloedd tiwtorialau a darlithfeydd llai ar gyfer grŵp cyswllt 'sengl' o fyfyrwyr o ddim mwy na 30 o fyfyrwyr.\nCaiff y darlithfeydd mwy o faint eu sefydlu gyda 'lluosrifau' o Grwpiau Cyswllt myfyrwyr bach a phellter o 2 fetr rhwng pob grŵp. Er enghraifft, yn y darlithfeydd mawr, lle mae seddi sefydlog, caiff pob yn ail res o seddi eu 'tynnu allan' ac efallai mai grŵp cyswllt fydd yn y rhes o seddi a ‘feddiannir’. Mewn ystafelloedd eraill, gellid gosod y cadeiriau mewn clystyrau bach, a neilltuo rhif unigryw ar gyfer mynediad i'r Ap Mewngofnodi.\nDefnyddir yr Ap Mewngofnodi ar gyfer yr holl sesiynau a thiwtorialau hyfforddedig.\nLabordai: Caiff y Labordai Addysgu eu sefydlu fesul achos. Gan ddibynnu ar y mesurau rheoli eraill sydd ar waith a’r cyfraddau meddiannaeth a maint Grwpiau Cyswllt y myfyrwyr, bydd yn amrywio yn ôl cynllun a rheolaethau’r labordy.\nArdaloedd Cymunedol: Dylai’r staff a’r myfyrwyr wneud pob ymdrech i gadw pellter cymdeithasol mewn mannau cymunedol (e.e., coridorau, lifftiau, toiledau, mannau dysgu cymdeithasol) a dilyn yr holl ganllawiau penodol os mai dyna’r cyfarwyddyd. Dylid cadw pellter cymdeithasol o 2 fetr o leiaf a gwisgo gorchuddion wyneb.\nMannau Ymchwil: bydd y Coleg perthnasol yn asesu risg y labordai a mannau ymchwil tebyg i nodi’r rheolaethau sy’n ymwneud â Covid-19 a’r niferoedd perthnasol. Ni ddefnyddir Grwpiau Cyswllt ar gyfer y staff a bydd yn rhaid cadw pellter cymdeithasol am y tro.\nCofiwch: wrth i gyfraddau a nifer achosion Covid-19 leihau ac wrth i'w effaith leihau, gallai lefelau meddiannaeth darlithfeydd ac ystafelloedd seminar a maint grwpiau cyswllt gynyddu.\nWrth gwrs, gellir tynnu gorchuddion wyneb wrth fwyta ac yfed, tra mewn swyddfeydd a cherbydau deiliadaeth sengl neu wrth roi darlith.\nMae Gwasanaethau Campws wedi asesu cannoedd o unedau awyru mecanyddol a systemau neilltuol ledled yr ystâd i gloriannu eu haddasrwydd, gan wneud addasiadau, lle bo angen, i gynyddu llif yr aer. Mae'r Brifysgol yn ceisio dilyn yr egwyddorion dylunio a gweithredu a nodir yn safon genedlaethol CIBSE.\nCymerwch amser i wylio'r fideo hon ar awyru a Covid-19:\nLle nad oes systemau awyru mecanyddol wedi'u gosod ac nad yw’r trefniadau awyru eraill yn ddigonol, defnyddir unedau hidlo aer effeithlonrwydd uchel cludadwy ychwanegol (unedau HEPA) hefyd, yn enwedig mewn llawer o ystafelloedd seminar a darlithoedd llai o faint lle nad oes dulliau awyru mecanyddol.\nBydd yr unedau HEPA hyn wedi'u gosod i dynnu’r aer oddi wrth y darlithydd a dylent weithredu’n ychwanegol at agor rhai ffenestri, ac nid fel dewis arall yn lle agor ffenestri. Bydd rhai unedau mwy o faint ychydig yn swnllyd, a ryw fwmial yn y cendir, ond peidiwch â'u diffodd.\nOs sylwch chi nad yw uned HEPA neu system awyru'n gweithio'n iawn, rhowch wybod i Ddesg Gymorth Gwasanaethau’r Campws ar unwaith.\nCofiwch, bydd unedau aerdymheru yn aros yn ynysig oni bai eu bod wedi'u cynllunio i weithio gyda chyflenwad digonol o awyr iach, neu fod eu defnydd wedi'i gymeradwyo yn sgil asesiad lleol.\nBydd cyfundrefnau glanhau dwys ar waith a phwyslais mawr ar fannau cyffwrdd yr ardaloedd cymunedol allweddol. Darperir deunyddiau glanhau addas wrth bob darllenfa ac maent ar gael yn gyffredinol i lanhau swyddfeydd. Darperir cadachau wrth yr holl lungopïwyr, ac yn y blaen.\nOs oes gennych unrhyw bryderon ynghylch lefel y glanhau, cysylltwch â Desg Gymorth Gwasanaethau’r Campws.\nHylendid y Dwylo\nMae cyfrifoldeb ar bawb i barhau i sicrhau hylendid eu dwylo, yn enwedig trwy lanweithio a/neu olchi eu dwylo’n rheolaidd.\nMae mannau glanweithio’r dwylo ym mhob adeilad a dylid eu defnyddio wrth fynd i mewn ac wrth fynd allan ac yn rheolaidd yn ystod y dydd. Darperir sebon gwrth-facteriol/firaol addas ym mhob maes lles, yn ogystal â thyweli papur i sychu’r dwylo.\nAp Mewngofnodi’r Brifysgol\nFel y gwyddwn bellach, addaswyd Ap Monitro Presenoldeb y Brifysgol y llynedd i’w ddefnyddio i gofnodi presenoldeb ym mhob gweithgaredd addysgu a dysgu. Fe'i defnyddiwyd hefyd ar gyfer digwyddiadau eraill y myfyrwyr , megis gweithgareddau Clybiau a Chymdeithasau Undeb y Myfyrwyr ac ar gyfer cofnodi cysylltiadau a chyfarfodydd erailly myfyrwyr . Mae'r Ap Mewngofnodi’n dal i fod yn rhan allweddol o’r trefniadau i atal Covid-19, a rhannwn wybodaeth gyda’r gyda drefn Profi, Olrhain a Diogelu lle bo hynny'n briodol.\nCafodd yr Ap Mewngofnodi ei addasu ymhellach eleni i alluogi myfyrwyr i nodi manylion eu Grwpiau Cyswllt unigol/neilltuolyn eu darlithoedd/seminarau. Dyna'r Grwpiau Cyswllt bach lluosog y cyfeirir atynt uchod.\nRydym yn annog pob aelod o gymuned y Brifysgol i sefyll profion Covid-19 ar ddyfais llif ochrol rheolaidd (LFD). Mae Pecynnau Prawf Cartref ar gael ledled y Brifysgol, mae manylion ar gael yn Nghwestiynau Cyffredin Covid-19 y Staff a Chwestiynau Cyffredin i Fyfyrwyr, neu gallwch archebu trwy'r post trwy’r cyswllt hwn. Gallwch hefyd ddarganfod ble y gallwch gael gafael ar gitiau LFD yn agosach at adref trwy’r cyswllt: GIG Cymru a gwyddoch fod citiau bellach ar gael yn y Fferyllfa leol.\nMewn rhai achosion, gan ddibynnu ar y gweithgaredd (e.e., gwaith cyswllt clos) bydd angen prawf o brawf LFD Covid-19 negyddol.\nGofynnir i'r holl staff a myfyrwyr a ddaw i'r campws fis Medi a mis Hydref sefyll profion LFD ddwywaith yr wythnos am 28 diwrnod, a’u profi eu hunain cyn cyrraedd am y tro cyntaf. Rydym yn argymhell y camau hyn oherwydd ein bod yn rhagweld y bydd cynnydd mewn achosion Covid-19 ar ddechrau'r tymor a gall hunanbrofi leihau nifer yr achosion yn ddirfawr a’r potensial o’i drosglwyddo i eraIll. Gofynnwn i chi gefnogi’r ymdrechion i reoli Covid-19 a chymryd profion yn rheolaidd.\nMae manylion ynglŷn â sut mae cael Prawf PCR coronafirws ar gael yn Nghwestiynau Cyffredin Covid-19 y Staff a Chwestiynau Cyffredin i Fyfyrwyr.\nRhaid i bawb sy'n profi'n bositif am Covid-19, p'un ai a yw gartref neu ar y campws, roi gwybod i'r Brifysgol trwy linell adrodd COVID er mwyn inni allu cynnig cefnogaeth. Bydd hynny hefyd yn helpu'r Brifysgol gefnogi gwasanaeth Profi, Olrhain a Diogelu’r Gwasanaeth Iechyd yn ôl yr angen.\nOs ydych chi wedi profi'n bositif am Covid-19 (ac wedi uwchlwytho'ch canlyniad os ydych chi'n defnyddio LFD), bydd gwasanaeth Prawf, Olrhain a Diogelu GIG Cymru’n cysylltu â chi. Mae mwy o wybodaeth am yr hyn y gallwch ei ddisgwyl ar gael yma.\nMae mwy o wybodaeth ar gael yn Nghwestiynau Cyffredin Covid-19 y Staff a Chwestiynau Cyffredin i Fyfyrwyr.\nCyswllt Clos ag achos Covid-19 Positif\nOs cewch eich nodi fel cyswllt clos, bydd y tîm Profi, Olrhain a Diogelu’n cysylltu â chi. Dilynwch eu cyfarwyddiadau a hunanynysu os gofynnant i chi wneud hynny a/neu gymryd y ddau Brawf Covid PCR yn ôl y cyfarwyddyd.\nMae mwy o wybodaeth ar gael ynglŷn yn Nghwestiynau Cyffredin Covid-19 y Staff a Chwestiynau Cyffredin i Fyfyrwyr.\nRydym yn annog yr holl staff a’r myfyrwyr i dderbyn brechiad Covid-19 i helpu amddiffyn y Brifysgol a'r cymunedau. Mae hynny’n cynnwys myfyrwyr a staff rhyngwladol. Cofiwch fod y brechiad Covid-19 yn rhad ac am ddim, waeth beth yw ei genedligrwydd neu’ch statws mewnfudo.\nAr gampws Bangor rydym hefyd yn cefnogi'r Ymddiriedolaeth GIG leol a byddwn yn cynnal clinig brechu 'gwib' ar y campws i’r myfyrwyr hynny na chawsant gyfle i dderbyn y pigiad cyntaf neu’r ail cyn cyrraedd. Gobeithiwn rannu’r manylion yn fuan.\nMae cefnogaeth barhaus ar gael i’r staff a’r myfyrwyr. Dylai staff sydd â phryderon gysylltu â'u Rheolwr Llinell/AD, neu Ymarferydd Iechyd Galwedigaethol y Brifysgol neu gysylltu â Care First, y gwasanaeth cwnsela am ddim yn uniongyrchol. Mae gwybodaeth am gymorth i iechyd meddwl ar gael i’r staff ar y tudalennau iechyd meddwl a lles. Gall myfyrwyr dderbyn cefnogaeth trwy’r Ysgol neu’r Coleg neu gallant gysylltu â Gwasanaethau’r Myfyrwyr.\nGrŵp Tasg Iechyd, Diogelwch a Rheoli Argyfyngau’r y Brifysgol a’r Pwyllgor Gweithredu’n parhau i fonitro'r sefyllfa ac yn ceisio sicrhau bod y campws mor ddiogel â phosibl. Caiff Asesiad Risg Sefydliadol Gweithredu o dan Covid-19 ac asesiadau cysylltiedig eraill, eu hadolygu'n rheolaidd.\nBydd cynllun a threfniadau Rheoli Achosion y Brifysgol, a ddaw i rym os bydd nifer fawr o achosion ar y campws, yn gweithredu trwy'r Grŵp Tasg a'r Pwyllgor Gweithredu.\nBydd y Gwasanaethau Perthnasol yn cynnal gwiriadau rheolaidd i sicrhau bod y campws mor ddiogel â phosibl.\nMae gan y Brifysgol nifer o ddogfennau canllaw iechyd a diogelwch i gefnogi ymchwil, addysgu a gweithgareddau yn y swyddfa, yn ogystal â chanllawiau i’r staff a Phenaethiaid Ysgol/Gwasanaethau. Mi welwch chi’r rheini yma. Cânt eu diweddaru'n rheolaidd.\nAsesiadau Risg y Brifysgol ar gyfer Covid-19\nMae Asesiad Risg y Brifysgol sy'n cwmpasu'r mesurau rheoli sy'n ymwneud â risg Covid-19 i’w gael yma. Yn ogystal, bydd asesiadau risg lleol yn nodi unrhyw ofynion ychwanegol yn seiliedig ar anghenion ardaloedd penodol.\nMae’n bryd adolygu prif Asesiad Risg Covid-19 y Brifysgol i adlewyrchu newidiadau yn y ffordd y byddwn yn gweithredu ac yn gweithio yn y flwyddyn academaidd newydd.\nDylai staff sydd ag unrhyw gwestiynau neu bryderon gysylltu â'u Rheolwr Llinell, AD neu Iechyd a Diogelwch. Gall myfyrwyr gysylltu â'r Ysgol, y Coleg, Gwasanaethau’r Myfyrwyr, neu Undeb y Myfyrwyr.


Leanne Wood: Croesawu her i'w harweinyddiaeth - BBC Cymru Fyw\nLeanne Wood: Croesawu her i'w harweinyddiaeth\nImage caption Dywedodd Leanne Wood ei bod wedi'i hymrwymo i'r her a osododd ar ddechrau ei harweinyddiaeth\nByddai Leanne Wood yn croesawu her i'w harweinyddiaeth fel arweinydd Plaid Cymru, meddai.\nYn unol â rheolau'r blaid, fe all Aelodau Cynulliad herio am yr arweinyddiaeth bob yn ail flwyddyn yn ystod eu cynhadledd yn yr hydref.\nDoes dim un aelod wedi datgan bwriad i wneud hynny hyd yma.\nDywedodd Ms Wood ei bod yn ymrwymiedig i weithredu'r cynlluniau yr amlinellodd hi ar ddechrau ei harweinyddiaeth yn 2012.\n'Ddim yn broblem'\nAr raglen Sunday Politics Wales BBC Cymru, gofynnodd: "Sawl plaid wleidyddol arall sydd â'r sefyllfa lle mae'r arweinyddiaeth ar gael bob dwy flynedd - sefyllfa sy'n golygu fod modd i bob un aelod o'r blaid bleidleisio, a bod gan bob aelod o fy ngrŵp yn y Cynulliad Cenedlaethol yr hawl i ymgeisio amdani?\n"Fe fyddwn i'n croesawu unrhyw her, dydy hynny ddim yn broblem."\nYn yr etholiad cyffredinol yn 2017, fe gynyddodd y blaid ei haelodau seneddol o dri i bedwar, er i'w cyfran o'r bleidlais ddisgyn 1.7%.\nYm mis Awst, dywedodd Aelod Cynulliad Ynys Môn, Rhun ap Iorwerth y byddai'n ystyried ymgeisio am yr arweinyddiaeth pan fyddai Ms Wood yn rhoi'r gorau iddi, ond dywedodd na fyddai yn ei herio hi.\nImage caption Ym mis Awst 2017, dywedodd Rhun ap Iorwerth y byddai'n ystyried ymgeisio am yr arweinyddiaeth ond na fyddai'n herio Leanne Wood\nDywedodd Ms Wood nad oedd syniad ganddi a fyddai rhywun yn ei herio: "Dydy e ddim bwysig iawn am fy mod i'n hyderus o'r rhaglen y cefais fy ethol arni yn 2012, ac rwy'n ymrwymiedig i weithredu'r rhaglen honno, mae digon o waith i'w wneud o hyd ar hynny.\n"Ond yn y pendraw, mater i aelodaeth Plaid Cymru yw hyn, a dyna ogoniant democratiaeth, onid e? Nhw sy'n cael dewis."\nMae Ms Wood yn paratoi i amlinellu agenda am "Gymru ddemocrataidd a grymus" yn ystod taith o gyfarfodydd ar draws y wlad.\nGyda'r nod o ailgysylltu pobl â gwleidyddiaeth a llenwi'r hyn mae'n ei weld fel y gwacter gwleidyddol cynyddol yng Nghymru, bydd yn amlinellu'r heriau sy'n wynebu'r wlad a chyflwyno syniadau polisi i'w trafod.\nWrth siarad cyn darlith ddydd Llun, dywedodd Ms Wood: "Mae pobl yn dweud wrtha i eu bod nhw'n teimlo eu bod wedi colli cysylltiad â gwleidyddiaeth, fod bwlch rhwng eu gwerthoedd nhw â'r wleidyddiaeth dan sylw.\n"Gyda'r Blaid Geidwadol dan ddylanwad gwleidyddiaeth asgell dde galed, sy'n cael eu rheoli gan gefnogwyr Brexit, ac agenda Lundeinig, ganolig Llafur, mae angen rhywbeth gwahanol ar Gymru - rhywbeth amgen."\nLeanne Wood: 'Mae gen i gefnogaeth aelodau Plaid'


Ymchwil ac adroddiadau | Sgrîn Fach: Trafodaeth Fawr\nFel rhan o Sgrîn Fach: Trafodaeth Fawr, rydym wrthi'n gweithredu rhaglen helaeth o ymchwil a digwyddiadau i ddeall beth mae pobl o bob cwr o'r DU yn ei ddymuno ac ei angen o ddarlledu gwasanaeth cyhoeddus (PSB). Byddwn yn parhau i ddiweddaru'r adran hon drwy gydol yr adolygiad hwn.\nRydyn ni hefyd wedi cynhyrchu teclyn data rhyngweithiol sy'n dangos y newidiadau yn yr hinsawdd gyfryngau mae pobl ifanc wedi'i gweld yn ystod eu bywydau.\nEffaith y cyfnod clo ar berthnasoedd cynulleidfaoedd â darlledwyr gwasanaeth cyhoeddus - Rhagfyr 2020\nComisiynwyd yr ymchwil hwn fel dilyniant i'r ymchwil a gyhoeddwyd gennym ym mis Gorffennaf. Archwiliodd yr astudiaeth newydd hon sut mae'r pandemig Covid-19 a'r cyfnod clo yn y DU wedi effeithio ar agweddau ac ymddygiadau tuag at ddarlledwyr gwasanaeth cyhoeddus. Mae'r adroddiad ymchwil llawn a fideos sy'n amlygu rhai o'r arsylwadau o'n cyfweliadau a'n grwpiau ffocws ar gael isod. Mae'r cynnwys isod ar gael yn Saesneg yn unig.\nAgweddau at ddarlledwyr gwasanaeth cyhoeddus – Gorffennaf 2020\nFe wnaethon ni gomisiynu ymchwil i ofyn i wylwyr a gwrandawyr ar draws y DU i roi eu barn i ni am gynnwys darlledu gwasanaeth cyhoeddus (DGC), ei rol a'i berthnasedd i'w bywydau, a sut gallai hynny newid yn y dyfodol. Mae'r adroddiad llawn a'r fideos yn dangos rhai o'n canfyddiadau yn ystod y cyfweliadau a'r grwpiau ffocws ar gael isod.\nRydyn ni hefyd wedi cyhoeddi adroddiad meintiol a thablau data yn canolbwyntio ar fuddion personol a chymdeithasol DGC. Mae hwn yn rhan o'n hymchwil parhaus a chafodd ei gynnal cyn cyfnod clo Covid-19 y DU.\nQuantitative research findings – March questionnaire\nAgweddau pobl ifanc at ddarlledwyr gwasanaeth cyhoeddus – Mai 2020\nFel dilyniant i'n gwaith yn Chwefror (isod) gwnaethon ni gomisiynu YouthSight i ofyn i banel o bobl ifanc unwaith eto ynghylch eu defnydd o'r cyfryngau. Roedd hyn yn ystod y cyfnod cloi oherwydd pandemig y coronafeirws. Gwnaethon ni eu holi'n benodol am rol darlledwyr y DU yn ystod y pandemig, eu defnydd o'r cyfryngau yn ystod y cyfyngiadau symud ac os oedden nhw o'r farn y byddai eu harferion yn newid unwaith byddai'r cyfyngiadau wedi dod i ben. Mae'r fideo ar gael yn Saesneg yn unig.\nAgweddau Pobl ifanc at ddarlledwyr gwasanaeth cyhoeddus – Chwefror 2020\nGwnaethon ni ofyn i bobl 16-24 oed ynghylch sut mae'r cyfyngiadau symud wedi effeithio eu harferion gwylio a gwrando a beth oedden nhw'n meddwl am rol y cyfryngau yn ystod yr argyfwng iechyd Covid-19. Mae'r fideo ar gael yn Saesneg yn unig.\nDeinameg fasnachol yn y farchnad teledu cysylltiedig: adroddiadau gan Mediatique a Spark Ninety – Ionawr 2021\nYm mis Mehefin y llynedd gwnaethom gyhoeddi adroddiad gan y cwmni ymgynghori Mediatique yn edrych ar y ddeinameg fasnachol dan sylw pan fydd gwasanaethau fel iPlayer neu Netflix yn cael eu cario gan lwyfannau teledu cysylltiedig fel Amazon Fire TV neu Samsung Tizen. Nodom fod y ddeinameg hon yn berthnasol i ddyfodol cyfryngau gwasanaethau cyhoeddus.\nAwgrymodd ein hymgysylltiad â rhanddeiliaid ers hynny fod hysbysebu'n chwarae rhan gynyddol bwysig yn y ddeinameg hon. Er mwyn datblygu ymhellach ein dealltwriaeth o'r maes hwn, comisiynwyd cwmni ymgynghori Spark Ninety i gynhyrchu adroddiad ar ddeinameg y farchnad hysbysebu mewn teledu cysylltiedig, gan gynnwys trefniadau o ran rhestri hysbysebu, cyfrannau refeniw, a'r dechnoleg a data sy'n sail iddynt.\nMediatique: Modelau cyflwyno darlledu gwasanaeth cyhoeddus yn y dyfodol - Rhagfyr 2020\nComisiynwyd Mediatique gennym i archwilio opsiynau amgen ar gyfer cyflwyno cyfryngau gwasanaeth cyhoeddus wrth ymateb i dueddiadau mewn technoleg, ymddygiad defnyddwyr a modelau busnes.\nFuture models for the delivery of public service broadcasting (PDF, 1.0 MB) (Saesneg)\nAnnex 1: A summary of industry stakeholder interviews (PDF, 282.6 KB) (Saesneg)\nLSE a Phrifysgol Leeds: Cyd-drafod Dyfodol darlledu gwasanaeth cyhoeddus –Rhagfyr 2020\nAdroddiad annibynnol gan Dr Lee Edwards (LSE) a Dr Giles Moss (Prifysgol Leeds) sy'n cyflwyno canlyniadau am ddyfodol cyfryngau gwasanaeth cyhoeddus.\n(PDF, 1.5 MB) (Saesneg)\nHelen Weeds: Dyfodol PSB: heriau a chyfleoedd – Rhagfyr 2020\nComisiynwyd y papur hwn gan Dr Helen Weeds, ac mae'n trafod y sail resymegol economaidd dros ddarlledu gwasanaeth cyhoeddus (PSB) mewn amgylchedd newidiol.\nRethinking public service broadcasting for the digital age (PDF, 367.5 KB) (Saesneg)\nSafbwyntiau rhyngwladol ar ddarlledu gwasanaeth cyhoeddus – 12 Hydref 2020\nGwnaeth EY gynnal ymchwil i'r safbwyntiau rhyngwladol ar ddarlledu gwasanaeth cyhoeddus, (PSB) yn cynnwys safbwyntiau am gynnwys PSB y DU, y dull ariannu a sut mae'r darlledwyr PSB yn addasu i dueddiadau sy'n newid.\nInternational perspectives on public service broadcasting (PDF, 4.0 MB) (Saesneg)\nSgrin Fach: Trafodaeth Fawr -adolygiad pum mlynedd ar ddyfodol darlledu – 27 Chwefror 2020\nEin hadolygiad ar sut mae darlledu gwasanaeth cyhoeddus (PSB) wedi cyflawni ar gyfer cynulleidfaoedd y DU dros gyfnod o bum mlynedd (2014 i 2018).\nSgrin Fach, Trafodaeth Fawr -adolygiad pum mlynedd o Ddarlledu Gwasanaeth Cyhoeddus (2014-2018)\nAdolygiad pum mlynedd Corfforaeth Channel 4 – 27 Chwefror 2020\nEin canfyddiadau a’n casgliadau yn ein hail adolygiad o berfformiad C4C yn cyflawni ei dyletswyddau o’r un cyfnod â’r adolygiad darlledu gwasanaeth cyhoeddus (2014-18).\nAdolygiad pum mlynedd Corfforaeth Channel 4 (Saesneg)


Cyngor Sir Ddinbych - Agenda for Cabinet on Dydd Mawrth, 17 Rhagfyr 2019, 10.00 am\nCabinet - Dydd Mawrth, 17 Rhagfyr 2019 10.00 am\nBlaenddalen Agenda PDF 375 KB\n21ST CENTURY SCHOOLS PROGRAMME - BAND B PROPOSALS PDF 985 KB\nMICROSOFT ENTERPRISE LICENSING AGREEMENT PDF 375 KB\nPenderfyniadau wedi eu hargraffu PDF 338 KB\nCofnodion Drafft Argraffedig PDF 352 KB\nY Cynghorydd Tony Thomas, Aelod Arweiniol Tai a Chymunedau\nDATGAN CYSYLLTIADAU PDF 197 KB\nBu datganiad o fuddiant gan y Cynghorwyr Meirick Davies, Peter Scott, Glenn Swingler a Mark Young mewn perthynas ag eitem 5 ar y rhaglen – Cynigion Band B Rhaglen Ysgolion yr 21ain ganrif.\nDatganodd y Cynghorwyr Huw Hilditch-Roberts a Bobby Feeley gysylltiad personol ag eitem 8 ar y rhaglen (Gweithredu Model Darparu Amgen ar gyfer amrywiol weithgareddau/swyddogaethau cysylltiedig â hamdden: prydles eiddo.\nDatganodd yr aelodau canlynol gysylltiad personol ag eitem 5 ar y rhaglen – Cynigion Band B Rhaglen Ysgolion yr 21ain Ganrif –\nY Cynghorydd Meirick Davies – Llywodraethwr Ysgol Cefn Meiriadog ac Ysgol Trefnant\nY Cynghorydd Peter Scott – Llywodraethwr Ysgol Fabanod Llanelwy\nY Cynghorydd Glenn Swingler – Llywodraethwr Ysgol Pendref\nY Cynghorydd Mark Young – Llywodraethwr Ysgol Uwchradd Dinbych\nDatganodd y Cynghorwyr Huw Hilditch-Roberts a Bobby Feeley gysylltiad personol ag eitem 8 ar y rhaglen – Gweithredu Model Darparu Amgen ar gyfer amrywiol weithgareddau/swyddogaethau cysylltiedig â hamdden: prydlesu eiddo – gan eu bod yn Gyfarwyddwyr ar Hamdden Sir Ddinbych Cyf.\nCOFNODION PDF 376 KB\nDerbyn cofnodion cyfarfod y Cabinet a gynhaliwyd 19 Tachwedd 2019 (copi’n amgaeedig).\nPENDERFYNWYD derbyn cofnodion y cyfarfod a gynhaliwyd ar 19 Tachwedd 2019 a’u cadarnhau fel cofnod cywir.\nCyflwynwyd cofnodion y cyfarfod Cabinet a gynhaliwyd ar 19 Tachwedd 2019.\nMaterion a godwyd – Tudalen 9, Eitem 5 Strategaeth Lyfrgelloedd 2019 – 22 – cadarnhaodd y Prif Weithredwr y byddai'r fforwm priodol yn cael gwybod am ganlyniad y dadansoddiad ar gymariaethau costau gwasanaeth gydag awdurdodau eraill pan fyddai wedi'i gwblhau.\nRHAGLEN YSGOLION YR 21AIN GANRIF - CYNIGION BAND B PDF 297 KB\nI ystyried yr adroddiad gan y Cynghorydd Huw Hilditch-Roberts, Aelod Arweiniol Gwasanaethau Plant ac Ymgysylltu â’r Cyhoedd (copi i ddilyn) yn ceisio cymeradwyaeth y Rhaglen Amlinellol Strategol diwygiedig i’w gyflwyno i Lywodraeth Cymru.\nBAND B PROPOSALS - APPENDIX 1 , Eitem 5. PDF 220 KB\nBAND B PROPOSALS - APPENDIX 2 , Eitem 5. PDF 72 KB\nBAND B PROPOSALS - APPENDIX 3 , Eitem 5. PDF 123 KB\nPENDERFYNWYD bod y Cabinet yn –\n(a) Cymeradwyo’r Rhaglen Amlinellol Strategol (Atodiad 1 yr adroddiad) ar gyfer ei gyflwyno i Lywodraeth Cymru, a\n(b) chadarnhau eu bod wedi darllen, deall ac ystyried yr Asesiad o Effaith ar Les (Atodiad 3 yr adroddiad) fel rhan o'i ystyriaethau.\nCyflwynodd y Cynghorydd Huw Hilditch-Roberts yr adroddiad yn ceisio cymeradwyaeth ar gyfer y Rhaglen Amlinellol Strategol ddiwygiedig (Cynigion Band B) ar gyfer Rhaglen Ysgolion yr 21ain Ganrif i'w chyflwyno i Lywodraeth Cymru.\nRoedd y Cabinet wedi cytuno ar y Rhaglen Amlinellol Strategol ym mis Gorffennaf 2017, ac fe gafodd ei chymeradwyo gan Lywodraeth Cymru ym mis Tachwedd 2017. Y rhaniad o ran cyllid ar gyfer y rhaglen Band A oedd 50% gan Lywodraeth Cymru a 50% gan awdurdodau lleol, ond ym mis Tachwedd 2018, cyhoeddodd LlC gyfraddau diwygiedig ar gyfer Band B fel a ganlyn – 65% o gyfraniad gan LlC, ar gyfer ysgolion arbennig gan gynnwys unedau cyfeirio disgyblion, cyfraniad o 75% ac ar gyfer Ysgolion Gwirfoddol a Gynorthwyir, 85% gan Lywodraeth Cymru a 15% gan yr Awdurdod Esgobaethol neu’r Corff Llywodraethu. Yn dilyn gwaith dichonoldeb ar ysgolion yn ardal yr adolygiad, roedd rhaglen ddiwygiedig wedi ymddangos gyda’r costau cyfredol yn debygol o fod yn fwy na dyraniad cymeradwy'r rhaglen o £80 miliwn a chyfraniad gan Lywodraeth Cymru o £45 miliwn. Roedd y diwygiadau i’r cyfraddau cyllid hefyd wedi gostwng y rhaniad posib’ ar gyfer Sir Ddinbych o £32 miliwn i oddeutu £21 miliwn. Roedd nifer o opsiynau wedi’u hystyried ar y ffordd ymlaen ac yn unol ag argymhelliad y Bwrdd Moderneiddio Addysg, argymhellwyd y dylid mynd at Lywodraeth Cymru i drafod cynnydd posib’ yn eu hadnoddau yn seiliedig ar hanes Sir Ddinbych o gyflawni a fforddiadwyedd y cynigion.\nRhoddodd yr Aelod Arweiniol eglurhad ar y cynlluniau buddsoddi ar gyfer y cynigion Band B a oedd yn canolbwyntio ar ysgolion yn ardaloedd Dinbych, y Rhyl a Llangollen ac eglurodd y rhesymau dros unrhyw newidiadau i'r rhaglen a gymeradwywyd yn flaenorol. Ceisiodd gymeradwyaeth y Cabinet i’r rhaglen ddiwygiedig ac roedd yn awyddus i’r cynigion gael eu datblygu. Trafododd y Cabinet yr adroddiad gyda’r Aelod Arweiniol fel a ganlyn –\n· Amlygodd y Cynghorydd Julian Thompson-Hill yr angen am fuddsoddi mewn ysgolion eraill a oedd y tu allan i’r rhaglen, gan gyfeirio’n benodol at Ysgol Uwchradd Prestatyn. Cytunodd yr Aelod Arweiniol ond eglurodd fod y gwaith oedd ei angen mewn ysgolion yn llawer mwy na’r cyllid a oedd ar gael ac felly roedd angen cyflwyno proses flaenoriaethu i dargedu’r ardaloedd lle’r oedd yr angen mwyaf. Roedd yr asesiad o ysgolion ar gyfer Band B wedi blaenoriaethu ysgolion o ran eu cyflwr yn gyffredinol ond cadarnhaodd bod buddsoddiadau'n dal i gael eu gwneud mewn ysgolion eraill, gan dynnu sylw at waith adnewyddu penodol a gwaith cynnal a chadw a wnaed yn Ysgol Uwchradd Prestatyn. Yn rhan o gynlluniau yn y dyfodol, byddai angen gwneud gwaith i fesur effaith ysgol newydd Crist y Gair ac ysgol gynradd newydd bosib' y Rhyl ar niferoedd disgyblion yn yr ardal.\n· Gofynnodd y Cynghorydd Bobby Feeley i’r cyfeiriad at “permeations” ar dudalen 11 yn yr adroddiad Saesneg gael ei newid i "permutations".\n· Ceisiodd y Cynghorydd Mark Young sicrwydd ynghylch cyfathrebu a chadarnhaodd yr Aelod Arweiniol y cysylltwyd â phob pennaeth ynghylch yr adroddiad ac y byddai ymgynghoriad ... view the full Cofnodion text for item 5.\nCYNIGION I DDIWYGIO CYLCH GORCHWYL AR GYFER Y GRŴP CYNLLUNIO STRATEGOL PDF 213 KB\nI ystyried adroddiad gan y Cynghorydd Mark Young, Aelod Arweiniol ar gyfer Cynllunio, Gwarchod Y Cyhoedd a Chymunedau Mwy Diogel (copi’n amgaeedig) yn ceisio cymeradwyaeth y Cabinet o’r diwygiadau i’r cylch gorchwyl ar gyfer y Grŵp Cynllunio Strategol.\nSPG TERMS OF REFERENCE - APPENDIX , Eitem 6. PDF 320 KB\nPENDERFYNWYD bod y Cabinet yn cymeradwyo Cylch Gorchwyl diwygiedig y Grŵp Cynllunio Strategol (Atodiad 1 yr adroddiad).\nCyflwynodd y Cynghorydd Mark Young yr adroddiad yn ceisio cymeradwyaeth y Cabinet i ddiwygiadau i Gylch Gorchwyl y Grŵp Cynllunio Strategol.\nCymeradwyodd y Cabinet sefydlu Grŵp Cynllunio Strategol (GCS) a’i Gylch Gorchwyl ym mis Ionawr 2018 yn lle Grŵp Aelodau'r Cynllun Datblygu Lleol (CDLl). Y bwriad oedd sefydlu Grŵp llai, mwy cryno i roi arweiniad corfforaethol wrth ddatblygu'r CDLl newydd nes y byddai'n cael ei fabwysiadu'n ffurfiol. Roedd gan y Grŵp swyddogaeth anweithredol ond roedd yn adrodd yn ôl ac yn gwneud argymhellion i’r Cabinet a/neu’r Cyngor yn ôl yr angen. Yng nghyfarfod y Grŵp Cynllunio Strategol fis Gorffennaf 2019, cynigiwyd y dylid diwygio’r Cylch Gorchwyl ac yn dilyn trafodaethau pellach yng nghyfarfodydd Briffio’r Cabinet a'r Grŵp, argymhellodd y Grŵp –\n· na ddylid newid aelodaeth graidd y Grŵp\n· dylai cyfarfodydd fod yn agored i’r holl aelodau\n· dim ond arsylwi cyfarfodydd y gallai aelodau nad oeddent yn aelodau craidd o’r Grŵp ei wneud, ac nid cyfrannu na siarad\n· i ganiatáu mwy o hyblygrwydd i’r Grŵp gyfarfod yn fwy aml yn ôl yr angen, dylai’r Grŵp gyfarfod pob dau fis neu fel y cytunir.\nYstyriodd y Cabinet yr adroddiad a’r argymhellion a gyflwynwyd gan y Grŵp Cynllunio Strategol ac roedd barn gymysg ynghylch effeithiolrwydd prosesau i ymgysylltu a sicrhau bod cyfle i’r holl aelodau leisio barn a dylanwadu ar drafodaethau ac argymhellion, yn enwedig o ystyried pwysigrwydd y CDLl. Er bod rhai aelodau’n teimlo bod y prosesau’n gweithio’n dda iddynt hwy a bod digon o gyfle i godi materion a rhoi adborth trwy Grwpiau Ardal yr Aelodau, roedd eraill yn cwestiynu effeithiolrwydd y broses, yn enwedig lle’r oedd gwahaniaeth barn ar bolisïau neu strategaethau penodol a oedd dan ystyriaeth, a lle’r oedd cyfarfodydd Grwpiau Ardal yr Aelodau’n cael eu canslo ac yn dibynnu ar gynrychiolwyr y Grwpiau hynny. Canolbwyntiwyd ar y prif faterion trafod a ganlyn –\n· Roedd y Cynghorydd Brian Jones yn teimlo bod y Grŵp Cynllunio Strategol wedi cyflawni ei bwrpas ac y dylid ei ddiddymu. Credai fod y Cylch Gorchwyl yn annemocrataidd gan nad oedd yn caniatáu i aelodau siarad a theimlai y dylai pob aelod allu cyfrannu. Roedd yn gwybod am aelodau eraill a oedd yn anhapus â’r trefniadau cyfredol.\n· dywedodd yr Arweinydd bod llawer o waith gan y Grŵp i’w wneud eto ac roedd yn credu bod Grwpiau Ardal yr Aelodau’n rhan bwysig o sicrhau trafodaeth agored a mewnbwn i ffocws a chyfeiriad gwaith y Grŵp. Roedd y broses yn gweithio’n dda i Grŵp Ardal Rhuthun ac os oedd unrhyw broblemau’n codi o arsylwi cyfarfodydd y Grŵp Cynllunio Strategol, gellid eu codi trwy Grwpiau Ardal yr Aelodau. Roedd hefyd yn teimlo bod y broses ddemocrataidd wedi cael ei pharchu, gyda chyfle i’r holl aelodau fod yn rhan.\n· Amlygodd y Cynghorydd Richard Mainon mai grŵp heb fod yn un gweithredol ydoedd, gydag ond chwe aelod o Grwpiau Ardal yr Aelodau, ond roedd ganddo rôl ddylanwadol wrth lunio’r CDLl newydd, ... view the full Cofnodion text for item 6.\nPOLISÏAU CYFLOGAETH PDF 211 KB\nYstyried adroddiad gan y Cynghorydd Richard Mainon, Aelod Arweiniol dros Safonau Corfforaethol a Chyfeiriad Strategol (copi’n amgaeedig) yn cyflwyno dau bolisi cyflogaeth i’w mabwysiadu.\nEMPLOYMENT POLICIES - APP - DISCIPLINARY POLICY DRAFT , Eitem 7. PDF 583 KB\nEMPLOYMENT POLICIES - APP - DISCIPLINARY POLICY DRAFT (RISK ASSESSMENT) , Eitem 7. PDF 254 KB\nEMPLOYMENT POLICIES - APP WIA - Disciplinary Policy , Eitem 7. PDF 98 KB\nEMPLOYMENT POLICIES - APP - RECRUTIMENT SELECTION , Eitem 7. PDF 462 KB\nEMPLOYMENT POLICIES - APP WIA - RECRUITMENT SELECTION , Eitem 7. PDF 98 KB\n(a) cymeradwyo’r polisïau cyflogaeth fel y nodwyd yn yr adroddiad ar gyfer mabwysiadu, a\n(b) chadarnhau eu bod wedi darllen, deall ac wedi ystyried yr Asesiad o Effaith ar Les (atodiad i’r adroddiad) fel rhan o'i ystyriaethau.\nCyflwynodd y Cynghorydd Richard Mainon yr adroddiad yn argymell mabwysiadu dau bolisi cyflogaeth a ddatblygwyd mewn ymgynghoriad â’r Undebau Llafur cydnabyddedig oedd yn trafod (1) Diswyddo a (2) Recriwtio a Dewis.\nDywedwyd wrth y Cabinet am yr adolygiad cylchol o bolisïau cyflogaeth i sicrhau eu bod yn gyfredol, yn berthnasol ac yn sicrhau bod cyfrifoldebau’n cael eu cyflawni’n dda. Roedd y ddau bolisi wedi eu llunio yn dilyn cydweithio cadarnhaol drwy’r broses ymgynghori y cytunwyd arni ac fe gawsant eu cymeradwyo’n unfrydol gan y Cydbwyllgor Ymgynghorol ar Iechyd a Diogelwch a Chysylltiadau Cyflogaeth. Darparwyd crynodeb o bob polisi ac eglurodd y Cynghorydd Mainon bod y polisi Disgyblu’n adlewyrchu’r weithdrefn a ddilynir yn well ac yn cynnwys dogfen Asesiad Risg Gwaharddiad ynghyd â phroses gyflym i gael ei rhoi ar waith gan y gweithiwr i ganiatáu i achosion gael eu trin yn amserol. Roedd y Polisi Recriwtio a Dewis yn cynnwys adran ar Lwybrau Gyrfa i hwyluso dringo o fewn yr awdurdod ac yn dilyn deddfwriaeth newydd, roedd y Cynllun Gwarantu Cyfweliad wedi’i ddileu ac fe gafodd yr adran 'Cyflogwr Hyderus o ran Anabledd' ei chynnwys.\nCefnogodd y Cynghorydd Julian Thompson-Hill yr argymhellion a’r lefel o ymgynghori ar y polisïau ac arweiniodd at gymeradwyaeth unfrydol gan ochr y cyflogwr a'r gweithwyr o'r Cydbwyllgor Ymgynghorol. Mewn ymateb i gwestiwn gan yr Arweinydd, ehangodd Pennaeth y Gyfraith, AD a Gwasanaethau Democrataidd ar bwrpas y broses gyflymach y gallai gweithwyr ofyn amdani mewn achosion o gamymddwyn lefel isel a oedd wedi’i llunio ar y cyd â’r undebau llafur. Eglurodd ac amlygodd hefyd rinweddau'r broses ymgynghori ar ddatblygu polisi i bob ochr gydweithio.\n(a) cymeradwyo’r polisïau cyflogaeth fel y nodwyd yn yr adroddiad i’w mabwysiadu, a\n(b) cadarnhau ei fod wedi darllen, deall ac wedi ystyried yr Asesiad o Effaith ar Les (atodiad i’r adroddiad) fel rhan o'i ystyriaethau.\nGWEITHREDU MODEL DARPARU AMGEN AR GYFER AMRYWIOL WEITHGAREDDAU/SWYDDOGAETHAU HAMDDEN: PRYDLESU EIDDO PDF 304 KB\nYstyried adroddiad gan y Cynghorydd Julian Thompson-Hill, Aelod Arweiniol Cyllid, Perfformiad ac Asedau Strategol (copi’n amgaeedig) yn ceisio cymeradwyaeth y Cabinet i ganiatáu 16 prydles, un ar yfer cyfnod o 10 mlynedd ar rent pitw, i Hamdden Sir Ddinbych Cyfyngedig ar delerau a nodir o fewn yr adroddiad.\nADM - APP 1 , Eitem 8. PDF 175 KB\nADM - APP 2A Ruthin Leisure Centre black and white plan v2 , Eitem 8. PDF 343 KB\nADM APP 2B Rhyl Town Hall v1 , Eitem 8. PDF 930 KB\nADM - APP 2C Rhyl Pavilion, including adjoining Meadow , Eitem 8. PDF 1 MB\nADM - APP 2D Rhyl Leisure Centre black and white plan v1 , Eitem 8. PDF 435 KB\nThere are a further 14 documents.View the full list of documents for item 8.\n(a) rhoi cymeradwyaeth i ganiatáu prydlesi 10 mlynedd i Hamdden Sir Ddinbych Cyf ar gyfer pob un o’r safleoedd am rent rhad. Bydd y prydlesi wedi’u seilio ar brydlesi safonol (Atodiad 3 yr adroddiad). Bydd addasiadau penodol i’r safle yn cael eu cynnwys ym mhob un o'r prydlesi hyn er mwyn ymgorffori: cytundebau rhannu defnyddwyr blynyddol, rhwymedigaethau cyllidwyr grant, gofynion y Comisiwn Elusennau, cyngor gan gynghorwyr treth CSDd, meddiannaeth trydydd parti, yn ogystal ag unrhyw drefniadau safle lleoledig; gan roi awdurdod dirprwyedig i’r Pennaeth Cyllid a Gwasanaethau Eiddo gytuno, mewn ymgynghoriad â’r Aelod Arweiniol Cyllid ac Effeithlonrwydd a Phennaeth y Gwasanaethau Cyfreithiol, AD a Democrataidd, ac\n(b) chadarnhau eu bod wedi darllen, deall ac wedi ystyried yr Asesiad o Effaith ar Les (Atodiad 4 yr adroddiad) fel rhan o'i ystyriaethau.\nCyflwynodd y Cynghorydd Julian Thompson-Hill yr adroddiad yn ceisio cymeradwyaeth y Cabinet i roi un ar bymtheg o brydlesi, a phob un am gyfnod o ddeng mlynedd ar rent rhad, i Hamdden Sir Ddinbych Cyf ar delerau fel maent wedi'u nodi yn yr adroddiad.\nYm mis Mai 2019, cytunodd y Cabinet i sefydlu Hamdden Sir Ddinbych Cyf, sy’n Gwmni Masnachol Awdurdod Lleol, cyfyngedig drwy warant, sy’n eiddo’n gyfan gwbl i’r Cyngor. Roedd y adroddiad yn cynrychioli cam arall yn y broses honno yn ymwneud â phrydlesu un ar bymtheg eiddo i Hamdden Sir Ddinbych fel roedd yr adroddiad yn nodi, ynghyd â’r telerau nodedig. O ystyried yr amryw faterion penodol i safleoedd lle mae angen mwy o eglurder a manylder y gallai Hamdden Sir Ddinbych fod eisiau eu codi, argymhellwyd y dylid rhoi’r prydlesi ar sail y brydles safonol ddrafft gan roi pwerau dirprwyedig i'r Pennaeth Cyllid ac Eiddo ar y cyd ag Aelod Arweiniol Cyllid a Phennaeth y Gyfraith, AD a Gwasanaethau Democrataidd i gytuno ar fân amrywiadau mewn perthynas â’r materion hynny. Byddai unrhyw wyriad sylweddol oddi wrth y brydles safonol yn dod yn ôl ger bron y Cabinet. Cyfeiriwyd hefyd at elfen y Dreth Trafodion Tir a sefyllfa Sir Ddinbych o ran hynny, a oedd wedi’i nodi yn yr adroddiad.\nDywedodd y Cynghorydd Bobby Feeley bod ganddi nifer o bwyntiau i’w codi ynghlwm â’r prydlesi ac roedd yn falch bod proses ar waith i gytuno ar amrywiadau dilynol. Cwestiynodd hefyd lefel yr ymgynghori ac amlygodd nad oedd Pennaeth Hamdden wedi’i gynnwys yn rhan o’r broses honno. O ran y risgiau sydd wedi’u nodi yn yr adroddiad, roedd hi’n teimlo, o ystyried natur unigryw’r achos hwn, na fyddai unrhyw fantais o gynnwys y risgiau ynghlwm â chyfranogiad y Cyngor a’i rwymedigaethau. I ategu’r pwynt hwnnw, er eglurder, dywedodd Rheolwr Gyfarwyddwr Hamdden Sir Ddinbych Cyf bod rhwymedigaethau ar y ddwy ochr yn nhrefniadau’r prydlesi ond nad oedd yr adroddiad ond wedi cyfeirio at y risgiau ynghlwm â Hamdden Sir Ddinbych ac nid ynghlwm â’r Cyngor yn cyflawni ei rwymedigaethau ei hun yn hynny o beth. Gan ymateb i’r materion a godwyd eglurodd yr Aelod Lleol a'r swyddogion bod –\n· y penderfyniad yn cael ei wneud gan y Cyngor ac felly roedd yr adroddiad yn cynnwys y risgiau posib’ i’r Cyngor a oedd angen eu hystyried wrth benderfynu a ddylid caniatáu’r prydlesi ai peidio ar sail yr hyn sydd yn yr adroddiad. Roedd angen i’r Cyngor ystyried ei fuddion ei hun a sicrhau ei fod yn cyflawni ei rwymedigaethau mewn perthynas â threfniadau’r prydlesi. Gallai fod risg i Hamdden Sir Ddinbych, yn dibynnu ar ymddygiad y Cyngor, ond ni fyddai’r risg honno wedi’i chynnwys yn yr adroddiad gan nad oedd y Cyngor yn risg iddo ef ei hun. Y lle priodol i gofnodi’r risgiau i Hamdden Sir Ddinbych fyddai eu Cofrestr Risg eu hunain.\n· ymgynghoriadau wedi’u cynnal mewn perthynas â’r Model Darparu Amgen gyda’r rheiny sydd wedi’u rhestru yn yr adroddiad ac o ran safleoedd penodol, roeddent yn cynnwys ymgynghori ... view the full Cofnodion text for item 8.\nADRODDIAD CYLLID PDF 230 KB\nFINANCE REPORT - APP 1 , Eitem 9. PDF 229 KB\nFINANCE REPORT - APP 2 , Eitem 9. PDF 438 KB\nFINANCE REPORT - APP 3 , Eitem 9. PDF 457 KB\nFINANCE REPORT - APP 4 , Eitem 9. PDF 193 KB\nFINANCE REPORT - APP 5 , Eitem 9. PDF 398 KB\nFINANCE REPORT - APP 6 , Eitem 9. PDF 367 KB\n(a) nodi'r cyllidebau a bennwyd ar gyfer 2019/20 a'r cynnydd yn erbyn y strategaeth y cytunwyd arni ar gyfer y gyllideb, ac yn\n(b) cymeradwyo Sylfaen y Dreth Gyngor i osod cyllideb 2020/21 fel y manylir yn Atodiad 6 yr adroddiad.\nCyflwynodd y Cyng. Julian Thompson-Hill yr adroddiad yn rhoi manylion ynglŷn â'r sefyllfa ariannol ddiweddaraf a’r cynnydd a wnaed o ran y strategaeth y cytunwyd arni ar gyfer y gyllideb. Rhoddodd grynodeb o sefyllfa ariannol y Cyngor fel a ganlyn –\n· y gyllideb refeniw net ar gyfer 2019/20 oedd £198.538 miliwn (£194.418 miliwn yn 2018/19).\n· rhagwelid y byddai gorwariant o £1.678 miliwn mewn cyllidebau gwasanaeth a chorfforaethol.\n· nodwyd fod angen arbedion ac arbedion effeithlonrwydd gwerth £5.672 miliwn, gan gynnwys arbedion corfforaethol a nodwyd yn 2018/19 (£0.5 miliwn), arbedion ysgolion gwerth 2% (£1.32 miliwn) ac arbedion yn y gwasanaethau (£3.852 miliwn), gyda dyraniad cymeradwy o £616,000 o Gronfa Wrth Gefn Cyflawni Arbedion i dalu am arbedion heb eu cyflawni.\n· rhoddwyd diweddariad cyffredinol ar y Cynllun Cyfalaf, y Cyfrif Refeniw Tai a'r Cynllun Cyfalaf Tai.\nGofynnwyd i’r Cabinet hefyd gymeradwyo Sylfaen Treth y Cyngor i osod cyllideb 2020/21, a oedd yn gyfrifiad technegol fel yr oedd wedi’i nodi yn yr adroddiad.\nCyfeiriodd yr Arweinydd at ddatblygiad yr ysgol newydd ar gyfer Ysgol Llanfair a datblygiad tai mawr arall yn y pentref a oedd, gyda'i gilydd, yn achosi amhariadau mawr. Er ei fod yn croesawu twf a buddsoddiad yn yr ardal, teimlai y gellid dysgu gwersi o ran rheoli dull cydlynol wrth gau ffyrdd ac ati, gan ddweud bod angen rhyw ffurf ar ymgysylltu â datblygwyr a’r gymuned i gyfathrebu a threfnu gwaith penodol i gael yr effaith leiaf bosib’. Soniodd yr Aelod Arweiniol am y berthynas dda gyda chontractwyr a oedd yn gwneud prosiectau ysgol mawr a chadarnhaodd bod strategaeth gyfathrebu’n cael eu chyflawni drwy’r fframwaith caffael. Roedd llai o reolaeth dros ddatblygwyr preifat ond gallai fod gyfleoedd yn y dyfodol i drosglwyddo cynnydd sydd wedi’i wneud gan y Tîm Caffael ar brosiectau mwy’r Cyngor i ddatblygiadau tai fel roedd amser yn mynd yn ei flaen. O ran yr oedi a oedd yn cael ei achosi gan waith cysylltu draeniau dŵr budr, bu cost o ganlyniad ond roedd wedi’i chynnwys yn y gyllideb gyffredinol ar gyfer y prosiect.\n(a) nodi'r cyllidebau a bennwyd ar gyfer 2019/20 a'r cynnydd yn erbyn y strategaeth y cytunwyd arni ar gyfer y gyllideb, a\n(b) cymeradwyo Sylfaen Treth y Cyngor i osod cyllideb 2020/21 fel y manylir yn Atodiad 6 yr adroddiad.\nRHAGLEN GWAITH I’R DYFODOL Y CABINET PDF 209 KB\nCyflwynwyd Rhaglen Gwaith i’r Dyfodol y Cabinet i’w hystyried a nododd yr aelodau’r ychwanegiadau/ diwygiadau canlynol –\n· Darpariaeth Safleoedd Sipsiwn a Theithwyr – wedi’i ohirio o fis Ionawr i fis Chwefror\n· Trefniant Llywodraethu 2 Cynnig Twf Gogledd Cymru – Chwefror (gallai gael ei ohirio)\n· Argymhellion y Grŵp Buddsoddi Strategol – Chwefror\nPENDERFYNWYD gwahardd y Wasg a’r Cyhoedd o’r cyfarfod ar gyfer yr eitemau busnes canlynol, dan ddarpariaethau Adran 100(a) o Ddeddf Llywodraeth Leol 1972, ar y sail y byddai gwybodaeth eithriedig yn debygol o gael ei datgelu fel y’i diffinnir ym Mharagraff 14, Rhan 4, Atodlen 12A o’r Ddeddf.\nCYNLLUN AMDDIFFYN ARFORDIR DWYRAIN Y RHYL\nGweler y rhesymau pam fod Eitem 11. yn gyfyngedig\nYstyried adroddiad cyfrinachol gan y Cynghorydd Brian Jones, Aelod Arweiniol Gwastraff, Cludiant a’r Amgylchedd (copi’n amgaeedig) yn ceisio awdurdodiad y Cabinet i amrywio’r cytundeb cyn-adeiladu ar sail gwerth cytundeb diwygiedig.\nRestricted enclosure 34 Gweler y rhesymau pam fod dogfen 11./2 yn gyfyngedig\n(a) awdurdodi’r amrywiad i’r contract cyn adeiladu, yn seiliedig ar werth contract diwygiedig fel y nodir o fewn yr adroddiad, a\n(b) chadarnhau eu bod wedi darllen, deall ac wedi ystyried yr Asesiad o Effaith ar Les (Atodiad 1 yr adroddiad) fel rhan o'i ystyriaethau.\nCyflwynodd y Cynghorydd Brian Jones yr adroddiad cyfrinachol yn ceisio awdurdodiad y Cabinet i amrywio’r contract cyn-adeiladu mewn perthynas â Chynllun Amddiffyn Arfordir Dwyrain y Rhyl yn seiliedig ar werth diwygiedig i'r contract.\nRoedd y Cyngor wedi cymeradwyo cam adeiladu’r cynllun ym mis Medi 2019. Oherwydd nad oedd y gweithgareddau adeiladu’n cychwyn tan fis Ebrill 2020, roedd cyfle i ddod â rhai o’r gweithgareddau a gynlluniwyd ar gyfer y cam adeiladu ymlaen a'u cyflawni yn ystod y cam cyn-adeiladu. Byddai hyn yn lleihau costau’r cam adeiladu a gallai hefyd leihau cost gyffredinol y cynllun a lleihau’r risgiau o oedi wrth ymdrin ag amgylchiadau annisgwyl. Roedd manylion goblygiadau ariannol y cynllun ynghyd â gwerth diwygiedig y contract cyn-adeiladu wedi'i nodi yn yr adroddiad. Roedd angen awdurdodiad y Cabinet oherwydd gwerth y contract. Mewn ymateb i gwestiynau, darparodd y Rheolwr Perygl Llifogydd fwy o fanylion am y gwaith a oedd i gael ei wneud yn ystod y cyfnod cyn-adeiladu a chadarnhaodd y manteision o nodi unrhyw risgiau ar gam cynt yn y broses er mwyn ymdrin â nhw fel y bo'n briodol.\nNododd y Cabinet na fyddai’r gweithgareddau cyn-adeiladu ychwanegol yn cynyddu cost gyffredinol y prosiect a nododd y manteision o ddod â rhai gweithgareddau ymlaen i’r cam cyn-adeiladu. O ganlyniad -\n(b) cadarnhau ei fod wedi darllen, deall ac wedi ystyried yr Asesiad o Effaith ar Les (Atodiad 1 i’r adroddiad) fel rhan o'i ystyriaethau.\nCYTUNDEB TRWYDDEDU MICROSOFT ENTERPRISE\nGweler y rhesymau pam fod Eitem 12. yn gyfyngedig\nYstyried adroddiad cyfrinachol gan y Cynghorydd Richard Mainon, Aelod Arweiniol dros Wasanaethau Corfforaethol a Chyfeiriad Strategol (copi i ddilyn) yn ceisio penderfyniad mewn perthynas â dyfarnu Cytundeb Trwyddedu Microsoft ar gyfer yr awdurdod.\nRestricted enclosure 36 Gweler y rhesymau pam fod dogfen 12./2 yn gyfyngedig\nRestricted enclosure 37 Gweler y rhesymau pam fod dogfen 12./3 yn gyfyngedig\n(a) cytuno’n ôl-weithredol i ddyrannu'r broses caffael ar gyfer Trwyddedau Microsoft drwy Fframwaith Masnachol Crown, a elwir yn RM 3733 ac i ddyfarnu’r contract i Ddarparwr Datrys Trwyddedu (fel y manylir o fewn yr adroddiad a rannwyd yn y cyfarfod) er mwyn gosod archeb trwyddedu gyda Microsoft, a\n(c) chadarnhau bod yn rhaid gweithredu’r penderfyniad ar unwaith yn unol â pharagraff 7.25 yng nghyfansoddiad y Cyngor.\nCyflwynodd y Cynghorydd Richard Mainon yr adroddiad cyfrinachol ynghlwm â’r broses gaffael ar gyfer Trwydded Microsoft ac argymhellodd ddyfarnu’r contract am gyfnod o dair blynedd.\nRhoddwyd rhywfaint o gefndir ynghylch darpariaethau’r contract a’r broses gaffael a ddefnyddiwyd yn yr achos hwn. Roedd adroddiad atodol (a ddosbarthwyd yn y cyfarfod) yn rhoi mwy o fanylion ar y cyflwyniadau tendro ynghyd â'r meini prawf gwerthuso a'r broses asesu a arweiniodd at y Darparwr Datrysiadau Trwyddedu Microsoft a argymhellwyd. Tynnwyd sylw’r Cabinet hefyd at y manylion ariannol fel roeddent wedi’u nodi yn yr adroddiad a’r bwlch cyllid ym mlynyddoedd 2 a 3 a sut y gellid mynd i’r afael â hwnnw. Argymhellwyd y dylid gweithredu’r penderfyniad i ddyrannu’r contract ar unwaith o ystyried bod y cytundeb trwyddedu cyfredol yn dod i ben ar 29 Rhagfyr 2019.\nYstyriodd y Cabinet yr ymarfer caffael diweddar a chanlyniad y broses honno ynghyd ag argymhellion yr adroddiad ac o ganlyniad –\n(a) cytuno’n ôl-weithredol i ddyrannu'r broses gaffael ar gyfer Trwyddedau Microsoft drwy Fframwaith Masnachol y Goron, a elwir yn RM 3733 ac i ddyfarnu’r contract i Ddarparwr Datrysiadau Trwyddedu (fel y manylir o fewn yr adroddiad a rannwyd yn y cyfarfod) er mwyn creu archeb drwyddedu gyda Microsoft, a\n(c) cadarnhau ei bod yn rhaid gweithredu’r penderfyniad ar unwaith yn unol â pharagraff 7.25 yng nghyfansoddiad y Cyngor.\nDaeth y cyfarfod i ben am 12.22pm.


Llyfrgell Owen Phrasebank - olynol\nHon oedd ail fuddugoliaeth Caerdydd yn olynol dan Alan Cork.\nRoedd Adrian Dale, capten dros-dro Morgannwg, yn gobeithio gweld Northants yn batio am yr eilwaith yn olynol ond fe sgoriodd y tîm cartre 446 am saith cyn cau eu batiad ar ôl sicrhau y pedwar pwynt bonws.\nMae'r Barri, felly, wedi colli pedair gêm yn olynol.\nRhifaf yr elfennau yn awr yn ôl egwyddor dibyniaeth gydberthynol, nid yn ôl trefn linynnu olynol allanol yn rhediad cystrawen, a hynny er mwyn esbonio fy mhwynt.\nDyma'r ail flwyddyn yn olynol i BBC Cymru ennill y wobr hon, a hynny am ddramâu treiddgar ar y ddau achlysur.\nCafodd y Saracens eu concro gan Gaerdydd am yr ail benwythnos yn olynol.\nAr ôl sefydlu'r frawddeg seml, nid yw datblygiad pellach - datblygu gair unigol i fod (a) yn ymadrodd, neu (b) yn gymal, neu amrywio trefn olynol - ond yn fater o estyn yr un cynhwysion.\nHwn yw'r ail enwebiad yn olynol i S4C, yn dilyn Yr Enwog Ffred y llynedd, a'r trydydd o gofio am Hedd Wyn yn '94.


Prosiect Datgloi'r Seilam yn dod i’w derfyn | Denbighshire Free Press\nProsiect Datgloi'r Seilam yn dod i’w derfyn\nMAE Archifau Sir Ddinbych wedi cwblhau’r prosiect Datgloi’r Seilam i gofnodi a chadw cofnodion ysbyty hanesyddol o'r Ysbyty Gogledd Cymru, Dinbych.\nCafodd y gwasanaeth grant o £130,000 gan Wellcome yn 2017 i gyflogi tîm prosiect i restru a phecynnu yn fanwl dros filoedd o focsys o gofnodion sy’n berthnasol i driniaethau salwch meddyliol ledled Gogledd Cymru rhwng 1848 pan agorwyd yr ysbyty a 1995 pan gaeodd yr ysbyty.\nPrif nod y prosiect oedd gwneud casgliad Ysbyty Gogledd Cymru yn fwy hygyrch ar gyfer gwaith ymchwil. Ymysg yr amcanion sydd wedi eu cyflawni mae:\n• Catalog / rhestr eitemau o'r holl gofnodion yn y casgliad wedi’i gwblhau i’r safonau archif cyfredol.\n• Casgliad wedi’i asesu ar gyfer anghenion cadwraeth ac mae cofnodion wedi eu hail-becynnu i becynnu archifol safonol sy’n eu gwarchod rhag dirywiad.\n• Canllaw ar-lein wedi’i ddatblygu a’i gyhoeddi i helpu ymchwilwyr ddysgu mwy am yr ysbyty a’r cofnodion o fewn y casgliad.\nYsbyty Gogledd Cymru, Dinbych, oedd y prif sefydliad yng Ngogledd Cymru er mwyn gofalu am y rhai a oedd yn dioddef o salwch meddwl.\nAgorodd y sefydliad ym mis Hydref 1848 i wasanaethu Gogledd Cymru gyfan a'r gororau.\nGanrif yn ddiweddarach, roedd mwy na 1,500 o gleifion yno.\nHwn oedd y cyflogwr mwyaf yn yr ardal o bell ffordd ac mae'r gweithgareddau a gofnodir yn ei archifau swmpus yn adlewyrchu ei bwysigrwydd ym mywyd cymdeithasol ac economaidd yr ardal, gyda'i fferm, ei gweithgareddau chwaraeon, ei digwyddiadau cymunedol a’i gwyliau diwylliannol.\nCaeodd yr ysbyty ei ddrysau am y tro olaf yn 1995.\nMae’r archif ganlyniadol yn unigryw oherwydd ei chyfanrwydd ac mae'n cynnwys: cofnodion cleifion; adroddiadau blynyddol a chofnodion pwyllgorau; cofnodion ariannol; cynlluniau; a chofnodion staff.\nEr nad yw’r rhan fwyaf o'r casgliad ar gael i ymchwilwyr er mwyn cadw at ddeddfwriaeth diogelu data a pharchu cyfrinachedd cleifion, mae'n bwysig bod y casgliad yn cael ei gadw er mwyn galluogi mynediad i'r rheiny sydd â diddordeb mewn olrhain datblygiadau o ran trin cleifion iechyd meddwl yn y dyfodol.\nMae Archifau Sir Ddinbych yn cynnal digwyddiad nos Iau, Tachwedd 28 i ddathlu diwedd y prosiect.\nYn y digwyddiad hwn bydd sgyrsiau gan staff am brosiect Datgloi’r Seilam, a bydd cynrychiolydd o Gyngor Sir Ddinbych yn siarad am ddyfodol safle'r hen ysbyty.\nMae’n rhaid archebu lle ar gyfer y digwyddiad hwn, cysylltwch â’r gwasanaeth i archebu drwy anfon e-bost at archifau@sirddinbych.gov.uk neu ffonio 01824 708250.


Rydych chi yma: Cartref/ Archwilio/ Maen y Bardd\nBedd hynafol mewn tirwedd hynafol\nSiambr gladdu Neolithig yw Maen y Bardd (‘The Bard’s Stone’) y credir iddi gael ei hadeiladu oddeutu 3500 CC. Saif mewn safle anghysbell uwchlaw pentref Rowen, lleoliad sy’n mwynhau golygfeydd godidog dros Ddyffryn Conwy. Credir yn helaeth bod y siambr yn wreiddiol wedi’i gorchuddio â charnedd o gerrig, ond nid oes tystiolaeth o hyn ar gael heddiw.\nMae’r strwythur cyfredol yn cynnwys slab mawr a gwastad a gaiff ei gynnal gan bedwar maen unionsyth yn mesur oddeutu 1.2 medr (4 troedfedd) o uchder. Mae’r benllech fawr yn dod allan o’r meini unionsyth i ffurfio mynediad i’r porth; cyfeirir yn aml at feddau o’r math hwn fel cromlechi porth.\nRoedd y lleoliad yn amlwg yn arwyddocaol ac wedi’i ddewis yn ofalus. Gellir canfod sawl safle cynhanesyddol arall gerllaw, ac arferai’r ardal gyfan fod yn gartref i gymuned lewyrchus o helwyr Neolithig, a ffermwyr yn ddiweddarach oedd yn dotio’r tirlun â charneddau a meini hir. O’r safleoedd hyn, mae’n bosib mai Maen y Bardd yw’r un sydd wedi goroesi orau a’r un mwyaf atgofus. Saif y bedd a’r meini hir yn agos at lwybr pwysig sy’n ffurfio prif lwybr drwy fwlch yn y mynyddoedd. Yn ddiweddarach, datblygodd i ddod yn ffordd Rufeinig oedd yn cysylltu caerau Canovium yng Nghaerhun yn Nyffryn Conwy gyda’r Segontium yng Nghaernarfon.\nDilynwch y B5106 i dde Conwy. Troi i'r dde yn Tal y Bont am Llanbedr y Cennin. Dilynwch y ffordd i'r pen. Maes parcio yn Bwlch y Ddeufaen\nGorsaf bws agosaf yn Groesfordd Rowen\nDilynwch y trac i lawr yr allt am Rowen o'r cyffordd 'T' gyda'r isffordd am oddeutu 1/2 milltir\nArgymhellir esgidiau cerdded. Map yn angenrheidiol. Rhaid cadw cwn ar dennyn\nRhif Cyfeirnod Grid Llawn: SH 740717 Mapiau Landranger yr Arolwg Ordnans: 115\nMaen y Bardd, Rowen\nBedd Neolithig Capel Garmon\nBedd Neolithig Dyffryn Ardudwy


*Swydd Newydd* Darlithydd Sgiliau Cyflogadwyedd Cymraeg - Coleg Gwyr Abertawe\nDarlithydd Sgiliau Cyflogadwyedd Cymraeg\nCyflogwr: Coleg Gwyr Abertawe\nCyflog: £19,343 - £35,919 y flwyddyn\nDyddiad Cau: 22/05/2018 (246 diwrnod)\nColeg Gŵyr Abertawe, Tycoch a Champws Gorseinon\nFfôn: 01792 284004\nDarparu addysgu a dysgu o safon uchel ar gyfer Cymraeg fel sgil cyflogadwyedd ar draws amrywiaeth o raglenni, gan greu amgylchedd cadarnhaol sy'n cynnig modd i bob dysgwr gyrraedd ei botensial o ran ei ddatblygiad academaidd, cymdeithasol a phersonol.\nCydweithio'n agos ag arbenigwyr pwnc i gynllunio a chyflenwi cynlluniau gwaith a chynlluniau asesu sy'n corffori sgiliau datblygu Cymraeg galwedigaethol ac asesu'r Gymraeg fel sgil gwasanaeth cwsmeriaid a chyflogadwyedd o fewn y ddarpariaeth brif ffrwd.\nRhagoriaeth mewn Addysgu, Dysgu ac Asesu\n•\tCynllunio, paratoi, addysgu ac asesu ar draws amrywiaeth o raglenni pwrpasol i ddatblygu sgiliau Cymraeg dysgwyr, gyda ffocws ar wasanaeth cwsmeriaid a chyflogadwyedd.\n•\tCydweithio'n agos ag amrywiaeth o arbenigwyr pwnc i sicrhau cyd-destun ar gyfer rhaglenni cyflogadwyedd Cymraeg a'u bod yn addas i'r diben.\n•\tGweithio gyda chyflogwyr i sicrhau bod sgiliau Cymraeg dysgwyr yn addas i’r gweithle.\n•\tOs yw'n berthnasol, sicrhau bod cynlluniau/cofnodion gwaith ac amserlenni aseiniadau yn briodol i gynnwys y maes llafur a'r corff dyfarnu.\n•\tSicrhau bod strategaethau addysgu a dysgu a deunyddiau addysgu yn cael eu cynllunio yn ogystal â bod yn hygyrch i ateb anghenion amrywiol yr holl ddysgwyr, a bod mentrau Llywodraeth Cymru e.e. Addysg ar gyfer Datblygu Cynaliadwy a Dinasyddiaeth Fyd-eang, Ethos Cymreig, Sgiliau Hanfodol a Chyflogadwyedd yn cael eu hymgorffori a'u hasesu'n effeithiol.\n•\tAsesu a monitro cynnydd dysgwyr, gan gynnwys gosod targedau, cadw cofnodion o waith a chyflawniad yn unol ag amserlenni/meini prawf mewnol ac allanol a thargedau'r Coleg.\n•\tCadw i fyny â datblygiadau'r cwricwlwm, gwybodaeth o'r pwnc a mentrau addysgu a dysgu, gan gynnwys defnyddio technoleg ddigidol a sicrhau bod deunyddiau a strategaethau addysgu yn cael eu diweddaru'n briodol.\n•\tSicrhau bod yr amgylchedd dysgu yn ysbrydoli, gan nodi a rhoi gwybod am yr adnoddau sydd eu hangen yn unol â datblygiadau cwricwlaidd a thechnegol.\n•\tCynnal cysylltiadau priodol â chyflogwyr a diwydiant er mwyn llywio datblygiad y cwricwlwm a gwella profiad dysgwyr.


Yn Galw Tadau… O ble ydych chi’n cael cefnogaeth deuluol? | PwyntTeulu Cymru\nYn Galw Tadau… O ble ydych chi’n cael cefnogaeth deuluol?\nNewyddion | gan golygyddpwyntteulu | Apr 21st 2016\nYdych chi’n Dad, neu’n daid, ewythr, gofalwr neu ffrind teulu gyda chyfrifoldeb tadol am blentyn neu berson ifanc?\nRydym yn awyddus i ddarganfod sut rydych chi’n ymdopi fel tad neu ffigur tadol ac o ble ydych chi’n cael y cyngor a’r wybodaeth rydych ei angen. Os ydych chi’n mynychu grwpiau cefnogi rhieni, neu â chyswllt uniongyrchol gyda thimau teulu yn eich cyngor lleol, neu’n cyfarfod gydag athrawon ysgol eich plentyn, hoffwn glywed am eich profiad o gael help a chefnogaeth.\nEr bod dynion yn llai tebygol o ofyn am gymorth nag merched, mae cydnabyddiaeth bellach bod angen grwpiau cefnogol, gwefannau a fforymau yn arbennig i dadau, lle gallent deimlo’n gyffyrddus yn rhannu profiadau. Mae Families Need Fathers – Both Parents Matter, yn sefydliad sydd yn darparu grwpiau cefnogi rhiant a chyngor cyfreithiol i dadau (a theidiau) yn eu cynorthwyo i fod yn ddelfryd ymddwyn positif ym mywydau eu teulu. Bob blwyddyn, maent yn gofyn am adborth gan ddynion am eu profiadau o ddefnyddio gwasanaethau teuluol o fewn y cyngor, grwpiau gwirfoddol ac elusennau. Os ydych chi’n Dad, neu’n chware rhan tad, dyma’ch cyfle i gael barn ar y ffordd mae gwasanaethau teuluol yng Nghymru yn cefnogi tadau. Os gwelwch yn dda gallech chi lenwi holiadur byr FNF – Both Parents Matter.\nMae yna sefydliadau eraill sydd yn gallu cynnig cefnogaeth i dadau. Mae Gingerbread yn cefnogi rhieni sengl ac mae yna adran yn arbennig i dadau. Yng Ngorllewin Cymru, mae Plant Dewi yn rhedeg DadVenture – clybiau magu plant a gweithgareddau i dadau, gyda’u plant a’u partneriaid neu eu hunain.\nRydym yn bwriadu rhedeg ymgyrch ‘Tadau’ ym mis Mehefin, felly byddem wrth ein boddau yn clywed gennych chi os ydych chi’n ymwybodol o unrhyw grwpiau eraill yng Nghymru sy’n arbennig i ddynion. Hoffwn hefyd rannu straeon gan dadau – hapus a trist – am fagu plant.\nI gysylltu gadewch sylw yn y blwch sylwadau isod, neu defnyddiwch y ffurflen gysylltu, neu os oes unrhyw beth hoffech ei drafod yn gyfrinachol, yna cysylltwch â’n llinell gymorth drwy neges testun (07860 052 905), ffôn (0300 222 57 57) neu sgwrs ar-lein (manylion ar frig y dudalen).


Streamable lawrlwythwr fideo - lawrlwythwch unrhyw un Streamable fideo am ddim\nAr-lein Streamable mae lawrlwythwr fideo yn eich helpu i lawrlwytho fideo o Streamable, Download Streamable fideo am ddim mewn fformatau MP4, M4A, 3GP.\nSut i lawrlwytho Streamable Fideo?\n1) Yn anad dim, ewch i'n wefan, neu lawrlwythwch ein Streamable ategyn lawrlwytho fideo ymlaen Chrome, FireFox WEB-STORE.\nStreamable lawrlwytho fideo PWA (Progressive Web APP), gyda'r “Web Progressive App” gallwch osod ap o'ch porwr chrome ar unrhyw un o'ch dyfeisiau Ffôn clyfar, Tabled, cyfrifiadur personol neu deledu ar gyfer profiad defnyddiwr gwych.\ngyda Streamable lawrlwytho fideo gallwch lawrlwytho unrhyw fideo a sain yn MP4, M4A, 3GP.\nFelly, nawr rydych chi'n barod i uwchlwytho'ch ffeiliau fideo i'r Streamable lawrlwythwr fideo a mwynhewch.\nMae ein Streamable Mae offer lawrlwytho fideo yn eich helpu i lawrlwytho fideo o lawer o lwyfannau.\nAr-lein Streamable lawrlwythwr fideo a gwefan\nYn ogystal, roedd yn mynd heibio gyda mi hefyd a dyna pam yr ydym yn gwneud Streamable lawrlwytho fideo safle fel bod nid dim ond fi ond pawb yn gallu lawrlwytho Fideo ar-lein yn ddiogel o unrhyw wefan neu ap poblogaidd mewn un clic.\nStreamable lawrlwythwr fideo ar gyfer Mac\nY Mwyaf Effeithiol Streamable Lawrlwythwr fideo ar gyfer Mac, y wefan orau i wybod Sut i Lawrlwytho Streamable fideos o Unrhyw Wefan ar Mac am Ddim, Gorau Am Ddim Streamable Dadlwythwr fideo ar gyfer Mac/PC (2022), Gorau Streamable Lawrlwythwr fideo ar gyfer Mac, Am Ddim Streamable Lawrlwythwr fideo ar gyfer Mac.\nStreamable lawrlwythwr fideo ar gyfer iphone\nAm Ddim Gorau Streamable Apiau Lawrlwytho Fideo Ar gyfer iPhone ac iPad, Ffordd Rhad ac Am Ddim wych i Lawrlwytho Streamable fideos ar iPhone/iPad, Am ddim Streamable Lawrlwythwr fideo We Apps Ar gyfer iPhone & iPad 2022, lawrlwythwr hawdd ar gyfer iphone hefyd ap lawrlwytho preifat ar gyfer iphone.\nStreamable lawrlwythwr fideo windows 11\nSut i Lawrlwytho a Streamable fideo O Unrhyw Wefan ar Windows 11, Downloader HD 64 bit Download ar gyfer Windows 11 PC, 4K Streamable Lawrlwythwr fideo 64 bit Download ar gyfer windows, Apiau Meddalwedd Rheolwr Llawrlwythwr Gorau Gorau ar gyfer Windows 11, Streamable Lawrlwythwr fideo ar gyfer Windows 10 PC yn 2022, Downloader HD ar gyfer PC Windows 11.\nStreamable chromebook downloader fideo\nTop Gorau Streamable Dadlwythwr fideo Ar gyfer Chrome yn 2022, Sut i lawrlwytho Streamable fideos all-lein ar Chromebook yn 4K a mwy\nDysgwch fwy am Streamable lawrlwythwr fideo a gwasanaethau\nGall defnyddio ein cymhwysiad gwe eich helpu i storio'ch Streamable fideos, o'ch cysylltiad rhyngrwyd.\nMae hefyd yn trin cynnwys 4K yn rhwydd, yn ogystal â'n 4K Streamable lawrlwythwr fideo yw'r offeryn lawrlwytho gorau, rhad ac am ddim, cyflym a di-drafferth.\nMae yna ddewis eithriadol o'r ddau lawrlwythiad Streamable fformatau fideo a sain gan gynnwys MP4, 3GP, M4A ac ati.\nMewn gair arall, mae ein Unrhyw Streamable Trawsnewidydd fideo Rhad ac am ddim yw un o'r unig ansawdd a Streamable Fideo Downloader Am Ddim - Lawrlwythwch Unrhyw Streamable fideo.\nAm ddim Streamable lawrlwythwr fideo ar gyfer windows 10\nMewngofnodwch i'r rhwydwaith cymdeithasol ac agorwch y post neu Streamable fideo rydych chi am ei lawrlwytho.\ngallwch chi lawrlwytho unrhyw luosrif Streamable fideo neu un Streamable fideo gyda'n APP.\nWrth wneud hyn, cofiwch fod fformat y polau neu'r cwisiau ar y Streamable ap gwe downloader fideo yn hynod ddeniadol.\nStreamable Estyniadau Porwr Lawrlwythwr Fideo\nMae Streamable lawrlwytho fideo\nAc felly, Streamable lawrlwytho fideo Mae'r wefan yn caniatáu ichi lawrlwytho Fideo ar-lein o amrywiaeth enfawr o lwyfannau cyfryngau cymdeithasol a gwefannau sy'n newid gêm oherwydd ei fod yn caniatáu iddynt ddod at un rhedwr ar gyfer yr holl ofynion a phroblemau lawrlwytho fideos ar-lein, yn union fel google.\nCamau i'w lawrlwytho Streamable Fideo o'n hoffer\nEwch i Streamable wefan.\nDewiswch eich hoff ar-lein Streamable Fideo rydych chi am ei lawrlwytho, cliciwch ar y botwm rhannu a chopïwch y ddolen.\nCladdu y ddolen yn y Streamable lawrlwytho fideor ffurflen chwilio safle a chliciwch ar yr eicon llwytho i lawr.\nPam y dylai pawb a chi ddefnyddio Ar-lein Streamable lawrlwytho fideo\n+1200 offeryn am ddim i'w lawrlwytho Streamable fideos.\nSut i nod tudalen Ar-lein Streamable lawrlwytho fideo\nEr enghraifft, efallai bod y rhan fwyaf ohonoch yn caniatáu hynny beth ddylwn i ei wneud os na allaf ei ddefnyddio Streamable estyniadau chrome a firefox, sut y byddaf bob amser yn ymweld â'r wefan hon mewn un clic.\nCtrl D I Nod tudalen Streamable lawrlwytho fideo safle ar darganfyddwr rhyngrwyd, porwyr chrome a firefox.\nGorchymyn D I Nod tudalen Streamable lawrlwytho fideo safle ar saffari, chrome a phorwyr firefox.\nYnghylch Streamable lawrlwythwr fideo a gwasanaethau\nMewn gair arall, mae ein Unrhyw Converter Fideo Am ddim yw un o'r unig ansawdd ac am ddim Streamable lawrlwythwr fideo.\nStreamable APP lawrlwytho fideo\nWrth wneud hyn, cofiwch fod fformat y polau neu'r cwisiau ar y Streamable ap lawrlwytho fideo we yn hynod ddeniadol.


Sgrech-bioden y De - Wicipedia\nRhywogaeth: Dendrocitta leucogastra\nAderyn a rhywogaeth o adar yw Sgrech-bioden y De (sy'n enw benywaidd; enw lluosog: sgrech-biod y De) a adnabyddir hefyd gyda'i enw gwyddonol Dendrocitta leucogastra; yr enw Saesneg arno yw Southern tree pie. Mae'n perthyn i deulu'r Brain (Lladin: Corvidae) sydd yn urdd y Passeriformes.\nTalfyrir yr enw Lladin yn aml yn D. leucogastra, sef enw'r rhywogaeth.\nGalwad Sgrech-bioden y De; recordiwyd yn Wayanad\nMaent yn rhannu eu cynefin yn aml gyda'r Sgrech-bioden yr India ond mae'n ddigon hawdd gwahaniaethu rhyngddyn nhw oherwydd pen a chorff gwyn Sgrech-bioden y De. Pan mae'n galw, mae ei adenydd yn gostwng ychydig. Yn aml, gwelir sawl aderyn yn dod at ei gilydd ar un goeden, gan alw dro ar ôl tro am gymar (rhwng Ebrill a Mai fel arfer).\nWedi paru, gwnant nyth allan o frigau ar goeden o faint gyffredin. Ynddo mae'r iâr yn dodwy tri wy fel arefr, a'r rheiny'n llwyd gyda smotiau gwyrdd.\nMae'r sgrech-bioden y De yn perthyn i deulu'r Brain (Lladin: Corvidae). Dyma rai o aelodau eraill y teulu:\nJac-y-do Corvus monedula\nSafonwyd yr enw Sgrech-bioden y De gan un o brosiectau . Mae cronfeydd data Llên Natur (un o brosiectau Cymdeithas Edward Llwyd) ar drwydded agored CC 4.0. Chwiliwch am ragor o wybodaeth ar y rhywogaeth hon ar wefan Llên Natur e.e. yr adran Bywiadur, a chyfrannwch er mwyn datblygu'r erthygl hon ymhellach.\nWedi dod o "https://cy.wikipedia.org/w/index.php?title=Sgrech-bioden_y_De&oldid=6434996"\nNewidiwyd y dudalen hon ddiwethaf ar 16 Hydref 2018, am 14:04.


Cafodd trysorau archaeolegol o’r nawfed ganrif i'r bymthegfed ganrif eu canfod yn Sir Fynwy yn ddiweddar.\nCanfuwyd y gwrthrychau gan aelodau o'r cyhoedd ac mae pob un yn cyfoethogi ein dealltwriaeth o ddiwylliant materol ar adegau pwysig yn natblygiad Cymru.\nY pedwar gwrthrych yw:\n* Celf o ddiwedd yr Oes Efydd o Gymuned y Grysmwnt, Sir Fynwy.\n* Modrwy bys aur o'r Oesoedd Canol, Cymuned Llanbadog, Sir Fynwy (T15.07). (modrwy plaen aur)\n* blaen strapen arian o'r Oesoedd Canol, Cymuned Goetre Fawr, Sir Fynwy (T16.38).\n* Modrwy bys aur o'r Oesoedd Canol, Cymuned Llanbadog, Sir Fynwy (T17.03). (modrwy a charreg wyrddlas)\nCanfuwyd y celc o ddiwedd yr Oes Efydd yng Nghymuned y Grysmwnt gan dad a mab, Nicholas a James Mensikov, yn Ebrill 2015. Mae'r celc, gaiff ei adnabod bellach fel Celc Llanddewi Ysgyryd, yn cynnwys deuddeg offeryn ac arf efydd, gan gynnwys sawl bwyell socedog, blaen gwaywffon a theilchion llafn cleddyf. Roedd dyluniad y cleddyf yn gyffredin yn nwyrain Ffrainc, ac mae'n bosib bod rhai o'r gwrthrychau wedi dod o'r tu hwnt i Brydain.\nSylweddolodd y tad a'r mab eu bod wedi gwneud canfyddiad pwysig a gadael y rhan fwyaf o'r gwrthrychau yn y ddaear, cyn cymryd y cam cyfrifol o hysbysu PAS Cymru, Cynllun Henebion Cludadwy Cymru. Galluogodd hyn i Amgueddfa Cymru gynnal cloddiad archaeolegol o'r safle mewn da bryd, gyda chymorth y canfyddwyr a pherchennog y tir. Drwy hyn, llwyddwyd i gaffael gwybodaeth werthfawr am y celc a'r modd y cafodd ei gladdu fyddai fel arall wedi cael ei golli. Claddwyd y celc ymhell o unrhyw anheddiad hysbys o'r Oes Efydd, ond mae'n agos at ffynhonnell o ddŵr allai esbonio'r lleoliad.\nDywedodd canfyddwr y celc, Mr Mensikov: "Dyma fi'n canfod rhai gwrthrychau ac roeddwn i'n gwybod bod mwy yn y ddaear; roeddwn i mewn cyfyng gyngor os dylswn i gario mlaen. Ond rwy'n falch i mi stopio, oherwydd roedd bod yn rhan o'r gwaith cloddio archaeolegol yn well na'r canfyddiad gwreiddiol! Roeddwn yno am ddau ddiwrnod ac roedd clywed yr archeolegwyr yn esbonio'r cyd-destun yn ychwanegu at y pleser."\nDywedodd perchennog y tir, Mr David Jones: "Mae'n rhyfeddol meddwl bod y tir yma'n cael ei ffermio 3,000 o flynyddoedd yn ôl, ac roedd bod yn dyst i'r gwaith cloddio archaeolegol yn dod â'r cyfan yn fyw i mi. Gallwch chi gau eich llygaid a dychmygu bywyd yn yr Oes Efydd. Mae'n gwneud i chi feddwl faint o hanes sydd wedi'i gladdu dan ein traed. Roedd yn ddiddorol clywed nad oedd pob gwrthrych wedi cael ei greu yn lleol a bod rhai yn dod o Ffrainc ac Iwerddon, sy'n awgrymu bod pobol a nwyddau wedi bod yn symud ar draws y cyfandir ers miloedd o flynyddoedd. Roeddwn i'n credu y dylai'r celc gael ei enwi ar ôl y plwyf lleol am ei fod yn taflu goleuni ar hen hanes cymuned oedd yn ffynnu, fel heddiw."\nCanfuwyd y fodrwy bys aur o Gymuned Llanbadog gan Mr P. Wilde ym Medi 2016. Mae'r dyluniad yn anghyffredin – band aur wedi'i addurno â llinellau a phennau anifeiliaid, gyda charreg wyrddlas ar siâp lleuad gilgant wedi'i gosod, ei thorri a'i sgleinio. Fe'i dyddiwyd gan Dr Mark Redknap o Amgueddfa Cymru i droad y drydedd ganrif ar ddeg. Mae Amgueddfa Cymru wrthi'n caffael y fodrwy.\nCanfyddiad pwysig arall o'r Oesoedd Canol yw'r blaen strapen arian a ganfuwyd yng Nghymuned Goetre Fawr gan Mr David Harrison ym Mehefin 2016. Gydag addurn gwreiddiol ar ffurf carreg fechan wedi'i gosod a phatrwm meillion teirdalen, byddai mwy na thebyg yn gorchuddio blaen gwregys. Mae'n ganfyddiad mwy cyfarwydd mewn cloddiadau archaeolegol trefol ac fe'i dyddiwyd i'r bedwaredd ganrif ar ddeg neu'r bymthegfed ganrif.\nCanfuwyd modrwy aur arall yng Nghymuned Llanbadog gan Mr A. Taylor yng Ngorffennaf 2016. Mae'n gylch aur plaen, gyda lle i garreg fechan sydd bellach ar goll. Fe'i dyddiwyd gan Dr Redknap o Amgueddfa Cymru i'r ddeuddegfed ganrif neu'r drydedd ganrif ar ddeg.\nMae tri o'r canfyddiadau – y celc, y blaen strapen arian ac un o'r modrwyau aur – yn cael eu caffael gan Amgueddfa'r Fenni. Dywedodd Rachel Rogers, Rheolwr Amgueddfeydd Sir Fynwy:\n"Rydym yn falch iawn o gaffael y gwrthrychau pwysig yma ar gyfer ein casgliadau. Mae canfyddiadau o’r fath yn ychwanegu'n barhaus at ein dealltwriaeth o fywydau pobl yn y cwr hwn o Gymru dros y canrifoedd. Wedi eu symud i gasgliadau'r Amgueddfa byddwn yn gofalu amdanynt i sicrhau y gall cenedlaethau'r dyfodol eu mwynhau, a hynny yma yn eu milltir sgwâr."\nMae'r holl wrthrychau'n cael eu caffael gan amgueddfeydd gyda chymorth grant gan broject Hel Trysor; Hel Straeon, dan nawdd Cronfa Dreftadaeth y Loteri.


Newyddion - Nyrsys: AS am ddechrau ymgyrch For a better experience on your device, try our mobile site. Rydym yn defnyddio cwcis i sichrau ein bod yn rhoi’r profiad gorau posibl i chi ar ein gwefan. Rydym hefyd yn defnyddio cwcis i sichrau ein bod yn dangos hysbysebion sy’n berthnasol i chi. Os hoffech chi barhau heb newid eich gosodiadau, byddwn yn cymryd eich bod yn hapus i dderbyn pob cwci. Fodd bynnag, gallwch newid eich gosodiadau cwci unrhywbryd. Parhau Dysgwch mwy ]]> Linciau mynediad Neidio i'r cynnwys Neidio i wefannau lleol eraill Cymorth Hygyrchedd Llywio drwy’r BBC Newyddion Sport Tywydd Capital Dyfodol TV Radio Mwy Term chwilio: Hafan\nDiweddarwyd 13:40 Nyrsys: AS am ddechrau ymgyrch Ann Clwyd: '... mae 'na nyrsys da ond mae 'na rai gwael iawn ...'\nGofal: Mesurau ar y gweill Gwasanaethau gofal yn 'anghyson' Mae AS, feirniadodd y gofal gafodd ei diweddar ŵr yn yr ysbyty, yn dweud ei bod am ddechrau ymgyrch. Roedd wedi dweud ei bod wedi gweld nyrsys yn ymddwyn yn "ddirmygus ac yn ddifater" yn Ysbyty Athrofaol Cymru.\nBu farw Owen Roberts o niwmonia ychydig o wythnosau'n ôl. Pan ofynnodd Andrew Marr ar ei raglen foreol a fyddai'n dechrau ymgyrch er mwyn codi safonau ei hateb oedd: "Byddaf."\n"Dwi wedi derbyn cannoedd o ebyst ac mae un thema wedi amlygu ei hun ... mae 'na nyrsys da ond mae 'na rai gwael iawn ..."\nYmhlith yr ebyst, meddai, roedd un yn dweud: "Dyw nyrsio bellach ddim yn alwedigaeth fawr ei gofal."\nDywedodd ei bod yn gobeithio cwrdd â mudiadau ymgyrchu fel bod modd mynd â'r mater ymhellach "oherwydd mae'r ymateb hyd yn hyn wedi bod yn anhygoel".\nAr raglen Radio 4, World at One, roedd wedi dweud bod ei gŵr wedi dweud wrthi ei fod yn teimlo'n oer.\n'O dan deimlad'\nPan dderbyniodd Ruth Walker, un o gyfarwyddwr yr Ysbyty Athrofaol, gwyn dywedodd: "Hoffwn i gyfleu ein cydymdeimlad dwys â Ms Clwyd.\n"Rydym yn trin achosion o'r fath fel rhai difrifol iawn.\n"Nid ydym yn goddef gofal annigonol ac mae'n bwysig ein bod yn ymchwilio i bob digwyddiad fel bod modd codi safonau."\nDywedodd Llywodraeth Cymru eu bod yn cydnabod bod angen mwy o waith er mwyn sicrhau gofal o safon uchel ar gyfer pob claf.\n23 HYDREF 2012, HAFAN Gofal: Mesurau ar y gweill 15 HYDREF 2012, HAFAN Gwasanaethau gofal yn 'anghyson' 14 HYDREF 2012, HAFAN Pobl hŷn: Dim gwelliant sylweddol


Mae'r Kobo Aura One, eReader sgrin fawr, yn ymddangos trwy gamgymeriad | Newyddion bachu\nEr ei bod yn wir ein bod yn disgwyl y byddai Kobo, ar ddiwedd y mis hwn, yn cyflwyno ei eReader newydd, y gwir yw ein bod, trwy gamgymeriad, wedi adnabod y ddyfais newydd hon o flaen amser. Masnachwr o'r Iseldiroedd gan mae gwall wedi gollwng manylebau a delweddau'r Kobo Aura One newydd, yr eReader y bydd Kobo a Rakuten yn ei gyflwyno cyn bo hir.\nNi fydd y ddyfais hon yn eReader fel y modelau cyfredol ond bydd ganddo sgrin fawr, sgrin fawr 8 modfedd gyda thechnoleg Carta a datrysiad uchel, gan ei fod yn rhywbeth unigryw yn y farchnad.\nBydd y Kobo Aura One yn rhatach na'r Kindle Oasis\nBydd gan y Kobo Aura One sgrin 8 modfedd ond hefyd y dystysgrif IP68, tystysgrif enwog gan ei fod yn nodi y bydd yr eReader yn gallu gwrthsefyll dŵr, llwch a rhai siociau. Felly'r Kobo Aura One fydd yn cymryd lle'r Kobo Aura H2O, EReader cyntaf Rakuten sy'n ddiddos. Mae gan sgrin Kobo Aura One faint o 7,8 modfedd gyda penderfyniad o 1872 x 1404 picsel, dyfnder o 300 ppi a goleuo. Yn ogystal â chael technoleg Carta.\nO ran caledwedd mewnol, mae gan yr eReader 512 Mb o hwrdd ac 8 Gb o storfa fewnol na ellir ei ehangu gan nad oes gan yr eReader slot ar gyfer cardiau microsd. Mae'r pwysau dyfais yw 252 gr ac mae ganddo fesuriadau o 195 x 138.5 x 6.9 mm. Mesuriadau diddorol oherwydd er gwaethaf cael sgrin fwy, nid yw ei ddimensiynau'n uchel iawn.\nBydd yr eReader yn cadw'r meddalwedd Kobo a fydd yn ei gwneud yn gydnaws â llawer o fformatau ebook yn ogystal â bod ag ystod sy'n para mis er nad ydym yn gwybod amperage batri o'r fath. Bydd y Kobo Aura One yn dod allan i'r farchnad ar gost o 229 ewro. Pris uchel iawn am eReader, ond os ydym yn ei gymharu ag enwog Amazon Kindle Oasis, mae'r Kobo Aura One yn rhatach ac mae ganddo fwy o newyddion. Felly mae'n ymddangos bod gan y farchnad eReader lawer i'w ddweud o hyd a bod teyrnasiad Amazon a'i Kindle yn chwilota neu efallai ddim?\nLlwybr llawn i'r erthygl: Newyddion bachu » Gadgets » eDdarllenwyr » Mae Kobo Aura One, eReader sgrin fawr, yn ymddangos trwy gamgymeriad\nMae Seagate yn lansio AGC 60TB mewn dim ond 3,5 modfedd


GetFLV nad ydynt yn gweithio? Datrys y broblem\n> Adnoddau > lawrlwytho > GetFLV nad ydynt yn gweithio? Gael ei dewis amgen yma\n"Helo bawb, dwi wedi bod yn ceisio lawrlwytho fideos o YouTube yn ogystal â Hulu ac wedi dod ar draws un broblem. Maent yn stopio yn 11% ac yn barhaus yn parhau llwytho i lawr. Hyd yn oed pan gliciaf ailgychwyn, mae'n stopio ar yr un adeg ac yn lawrlwytho fideo llawn erioed. Mae fersiwn diweddaraf y GetFLV. Yr wyf yn gwneud rhywbeth o'i le?" — Tinask\nYr ydych yn dod ar draws yr un broblem gyda Tinask wrth ddefnyddio GetFLV i lawrlwytho fideos? Gall GetFLV nad ydynt yn gweithio gael ei achosi gan y diweddariad o safleoedd fideo ac nad yw'n GetFLV ei hun yn dal i fyny. Yn hytrach nag aros am y fersiwn diweddaraf o GetFLV, byddai yn hoffi i argymell yn ddewis amgen gwych. Mae y Wondershare AllMyTube (AllMyTube for Mac) yn gwneud gwaith da yn llwytho fideos o'r nifer o safleoedd, gan gynnwys YouTube, Vimeo, Hulu a mwy. Yn ogystal, yn cadw ei diweddaru i gynnal perfformiad cyson. Digon yn sôn yn awr, a gadewch inni symud ymlaen i weld sut mae'n gweithio isod.\n1 Dod o hyd i eich hoff fideos\nLawrlwytho gyntaf y rhaglen hon i osod ar eich cyfrifiadur. Wedyn lansio un porwr fynd i safle fideo fel YouTube.com. Ewch i eich hoff fideos a chliciwch ar y fideos i chwarae.\nNodyn: dylid lansio un o y tri porwyr canlynol: IE, Chrome a Firefox a chwarae fideos ar borwyr hyn fel y gall y fideos yn canfod gan y rhaglen ac yn barod i lawrlwytho.\nPan fydd y fideo yn dechrau chwarae, gall eich llygoden dros i gornel dde uchaf y sgrin fideo i ddod o hyd i botwm llwytho i lawr . Cliciwch y botwm a bydd y rhaglen hon yn dechrau dadansoddi y fideo ac yn cael ei lwytho i lawr.\nFfordd arall i lawrlwytho fideo yw copïo'r url y fideo a cliciwch y botwm URL gludo yn y ffenestr sylfaenol. Bydd hyn yn helpu i gyflawni yr un canlyniad.\nNodyn: Os oes gennych lawer o fideos i'w llwytho i lawr, gallwch eu hychwanegu at y ciw llwytho drwy'r naill neu'r llall o'r ddwy ffordd a uchod. Mae'r rhaglen hon yn caniatáu llwytho fideos 5-10 ar yr un pryd.\n3 Drosi fideos i fformatau eraill (dewisol)\nFformat fideo hawl, yn anghywir? peidiwch â phoeni. Mae'r rhaglen hon yn rhoi y gallu i droi y fideos i unrhyw ffurf ar ôl llwytho i lawr. Newid i ffenestr y lawrlwythwyd a dod o hyd i drosi botwm ar y dde yr eitem fideo yn yr hambwrdd ffeil. Cliciwch y botwm a dewis fformat fel AVI fel y fformat allbwn. Yna cliciwch ar OK i gael ei wneud.\nNodyn: Gallwch eu lawrlwytho a'u troi'n fideos ar yr un pryd â rhai lleoliadau. Cliciwch Llwytho i lawr wedyn droi botwm yn y ffenestr sylfaenol a Dewiswch fformat yn y fformat allbwn. Yna y tro nesaf y fideos gellir awtomatig trosi i fformat ddewiswyd ymlaen llaw ar ôl llwytho i lawr.\nWedi siarad gormod yn y uchod dylai paragraffau a chi lawrlwytho un i roi cynnig arni eich hun. Byddwch wrth eu bodd.\nDownloadhelper am saffari: Downloader fideo ar-lein ar gyfer saffari\nSut i lawrlwytho fideos ar-lein am ddim\nYn 10 uchaf am ddim Downloader albwm lluniau Facebook